5 Barangan Elektronik Yang Berbaloi Anda Beli Sepanjang Jualan MYCyberSALE

Jualan #MYCyberSALE kembali lagi untuk tahun kedua ia dilangsungkan. Dalam pesta jualan secara atas talian ini, ramai pemilik kedai atas talian turut sertainya. Namun untuk memeriahkan suasana jualan ini, pemilik kedai atas talian akan memberikan tawaran hebat untuk barangan mereka. Salah satu yang menyertai pesta jualan ini adalah Lazada sendiri.

Di sini kami akan berikan 5 barangan elektronik yang berbaloi untuk anda miliki daripada Lazada. Kenapa barangan elektronik? Ini kerana barangan elektronik adalah toys untuk kami bersuka-ria.

Dengan tagline Your Unfair Advantage, telefon pintar ini didatangkan dengan spesifikasi yang sangat canggih pada harga yang amat berpatutan.

Berikut adalah spesifikasi yang utama dalam Honor 7:

Seperti biasa, iPhone merupakan gajet yang paling laris di dunia. Kami tak perlu jelaskan lebih lanjut tentang telefon pintar ini. Tapi kami cuma nak beritahu, sekiranya anda tidak sabar untuk dapatkan iPhone ini boleh terus ke laman ini untuk membuat pembelian.

3 – Fitbit Surge Wireless Activity + Sleep Wristband Black

Dalam zaman serba canggih ini, kadang-kadang kita terlupa untuk track aktiviti kesihatan dengan baik. Dengan gelang tangan elektronik Fitbit ini mampu membantu kita untuk melihat dan mengira segala gerak geri kehidupan seharian kita.

Yang menariknya, alat ini akan mengesan denyutan jantung sepanjang masa walaupun pada waktu tidur juga (selagi kita memakainya pada tangan). Menarik!

Baru dilancarkan pada awal suku kedua 2015, Yi Camera ini adalah kamera aksi untuk kegunaan lasak dan mencabar. Ini sesuai untuk mereka yang tidak mampu untuk memiliki GoPro. Dari segi kualiti tidaklah sehebat GoPro namun mampu merakam dengan hasil yang memuaskan.

5 – Silicon Power Stream S03 1TB Hard Drive USB3.0/2.0 Black

Sudah 4 barangan elektronik kami cadangkan kepada anda. Jika anda aktif menggunakan semua barangan di atas sudah pasti anda akan menghadapi masalah ruang storage.

Kenapa pentingnya ruang storage secara manual sedangkan zaman sekarang semuanya ada dalam cloud storage?

Bagi sesetengah orang, mereka lebih gemar menyimpan data secara manual kerana dikatakan lebih selamat. Itu sahaja.

Untuk alatan storage, kami hanya sarankan yang simple tapi power ini kepada anda. Silicon Power Stream. Jika mahu lebih pilihan boleh terus ke pautan ini.

Dapatkan lebih tawaran menarik dari Lazada untuk #MYCyberSALE ini boleh klik gambar di bawah untuk maklumat lanjut. Selamat membeli-belah!

LIKE dan FOLLOW Vocket di Facebook serta Instagram


Bagaimana Rumah ‘Pecah’ Diubahsuai Jadi Menarik Dengan Kos Renovasi Bawah RM8K

Berjaya beli rumah dengan harga separuh dari nilai pasaran, kemudian dihias menarik dan disewakan. Inilah yang telah dilakukan oleh Dr Azizul Azli Ahmad, seorang pensyarah dan diwaktu yang sama gemar berkongsi tip hartanah di akaun Facebook beliau.

Rumah yang dibeli melalui pasaran subsale (iaitu pasaran sekunder) dibeli dari pemilik asal yang berpindah ke tempat lain. Sebelum ini, rumah tersebut disewakan kepada pelajar dan ada bahagian yang sudah pecah.

Pembelian dilakukan pada tahun lepas di kawasan bandar Universiti Seri Iskandar, Perak. Kemudian disewakan kepada seorang pensyarah wanita berasal dari Indonesia yang berkhidmat di UTP.

Kediaman ini dibeli dengan harga RM63,000 dari pemilik asal. Harga pasaran adalah RM130,000. Bagi kos ubahsuai dan renovasi pula, Dr Azizul membelanjakan RM6,000 termasuk kos membaiki pagar dan tambahan ruang dapur.

Untuk hiasan dalaman, beliau membeli barangan Ikea seperti sofa, meja makan, kerusi, frame dan rak besi dengan kos kurang dari RM1000.  “Kos tukang cat adalah RM400 untuk dua orang pekerja selama 2 hari. Kos beli cat RM350 sahaja.”

Pembiayaan dan pinjaman bank untuk kediaman ini hanya 70% dari harga asal iaitu RM44,100, dari Maybank. Bayaran bulanan hanya RM223 sebulan sementara kadar sewa semasa yang diberikan adalah RM700 dengan satu penghawa dingin di bilik utama.

“Letakkan sedikit pohon plastik agar rumah kita tidak kelihatan terlalu ‘keras’. Elemen semulajadi penting.”

Ujar Dr Azizul lagi, beliau memberi kadar sewa lebih rendah dari harga pasaran kerana penyewa ini membayar sewa terus 6 bulan ke hadapan.

“Daripada bayaran bulanan kepada bank dan sewa yang dikenakan, kiraan lebihan sewa adalah RM447 sebulan. Jika dihimpunkan setahun akan ada bonus RM5,724. Duit ini boleh masuk tabung anak agar tak pinjam PTPTN nanti.”

“Anggapan jika disimpan selama 10 tahun dengan kadar yang sama akan ada RM57,240.00 . Jika letak dalam ASB atau TH akan lebih cepat beranak pinak lagi.”

Pensyarah yang juga mengusahakan SewaIdaman.com ini sempat memberikan pesanan berikut:

2. Tidak semua rumah mahal jika kita pandai mencari

3. Pasaran subsale dan lelong tawarkan nilai yang lebih baik dalam hartanah

4. Ubahsuai rumah tidak makan belanja mahal jika kita kreatif.

“Beli sebuah rumah kecil dan bermulah jadi pemilik hartanah yang baik. Buat simpanan agar anak kita tak meminjam waktu belajar nanti, bukan untuk kita joli.”

Baca lagi: Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah


Idea Dekorasi Ruang Tamu Sempit Memanjang Agar Nampak Lebih Luas Dan Selesa

Ruang tamu yang bersambung dengan ruang makan secara memanjang, dan ditambah dengan siling yang rendah ada kala boleh buat kita pening memikirkan dekorasi yang sesuai.

Untuk itu kami ingin kongsikan idea dekorasi daripada Puan Apat Chechepa yang telah berjaya menghias rumah beliau agar kelihatan lebih luas dan lapang.

Rumah  yang terletak di Bayan Baru, Pulau Pinang ini merupakan rumah jenis kluster kos rendah yang dibina sekitar tahun 1980-an. Keluasan rumah adalah 1100 kps dan memiliki 3 bilik.

Dengan menggandingkan barangan daripada Ikea dan Kaison untuk dekorasi ruang, beserta warna tema yang telah dipilih berjaya menjadikan ruang tamu yang sempit dan memanjang, ditambah syiling yang rendah kelihatan lebih luas dan selesa.

Jom lihat dekorasi hasil sentuhan kreatif Puan Apat.

Ingin berkongsi idea dekorasi rumah anda? Hubungi kami di editorial @ thevocket.com atau di Facebook Page TheVocket.

Baca lagi: Kombinasi Dinding Kelabu Buat Apartment Keluasan Terhad Tampil Menarik


Idea Dekorasi Rumah Untuk Tahun 2015. Anak Anda Akan Suka Ini

Lagi beberapa hari 2014 akan melabuhkan tirainya dan 2015 akan datang menyapa sambil berkata “Hai!”. Sebagai menyambut tahun baru, kita akan berasa segar dengan azam-azam baru dan berasa teruja dengan cabaran yang akan datang pada tahun 2015. Untuk menyatakan keterujaan kami menyambut tahun baru, kami ingin kongsikan idea dekorasi rumah yang segar dan berwarna-warni. Hiasan ini datang dari Lords South Beach Hotel, Miami dengan konsep retro dan akan membuat anda berasa gembira setiap kali pulang ke rumah.

Ruang tamu dengan warna-warni yang seimbang.

Penggunaan permaidani bercorak zig-zag, meja tengah dengan gaya batu semulajadi, bunga ungu dengan pasu emas dipadankan dengan tepat.

Ruang kerja yang kelihatan rustic dan disudahi dengan penggunaan lampu emas mewujudkan imej ‘chic’.

Ruang bilik tidur dengan warna yang ‘playful’.

Potret dengan kemasan biru dan meja tepi unik menggarap ruang ini dengan baik.

Abaikan arak itu, kami teruja melihat sudahan mengerlip di bar dan kerusi hitam dengan ‘spike’ ini.

Pandangan ke luar cabana memperlihatkan almari dengan bentuk unik, kerusi tinggi dan lampu ‘slim’ yang memikat hati.

Gabungan gaya moden, rustik dan kontemporari yang kemas.

Patung beruang dengan bola ini benar-benar menyerlahkan ruang yang ada.

Dekorasi ruang yang berwarna-warni, ‘playful’, tetapi tetap kekal dengan gaya elegan ini mampu membuatkan anda dan anak-anak anda tersenyum. Selamat tahun baru dan selamat berdekorasi sempena tahun baru ini!


Ada Anak Kecil Tak Halang Puan Mimie Jadikan Putih Tema Dekorasi Rumah

Ramai yang kurang gemar mengjadikan warna putig sebagai tema utama untuk menghias rumah.

Kotoran yang mudah kelihatan, susah nak jaga serta ada kecil menjadikan warna ini sukar menjadi pilihan utama.

Namun berbeza dengan Puan Mimie Kusya. Warna putih adalah warna pilihan beliau dan telah dijadikan sebagai warna tema untuk dekorasi rumah. Meskipun memiliki anak kecil, hal ini tidak menghalang beliau untuk memilih warna ini sebagai tema.

Rumah apartment yang memiliki 3 bilik tidur, 1 bilik kerja dan 2 bilik air ini dihias kemas dan menarik mengikut citarasa Puan Mimie.

Menurut Puan Mimie, rujukan bagi idea dekorasi beliau kebanyakannya adalah daripada Instagram, Pinterest dan HGTV.

Dari segi penjagaan pula, ini yang telah dilakukan oleh Puan Mimie:

Jom layan dekorasi menarik hasil sentuhan Puan Mimie.

Jika anda juga peminat dekorasi dan ingin kongsikan hasil sentuhan kreatif anda, emailkan kepada kami di editorial [@] thevocket.com atau hubungi kami di Facebook Page TheVocket.

Baca lagi: Dekorasi Rumah Teres 2 Tingkat Gaya Ikea. 9 Bulan Baru ‘Complete’


10 Idea Diy Mudah Untuk Menghias Bilik Remaja Perempuan

Jika anda rasakan bilik anak gadis anda kurang berseri, berikut video tutorial cara mudah untuk menghias bilik mereka.

Anda juga boleh buat projek ini bersama anak anda sebab ianya sangat mudah dan menyeronokkan. Jom tonton.

LIKE dan FOLLOW Vocket di Facebook serta Instagram


Idea Kreatif Dekorasi Ruang Tamu Kecil Di Rumah Kuarters

Adakala ruang bukanlah penghalang bagi mereka yang kreatif untuk menghias dan mendekorasi rumah.

Begitulah yang telah dilakukan oleh Puan Shazrin Md Yazid yang telah berjaya menggunakan kreativiti beliau sehingga ruang tamu rumah beliau yang terletak di Kuarters Istana Pekerja Pasir Pelangi, Johor Bahru.

Menurut Puan Shazerin, barang-barang dekorasi di rumah beliau dibeli di Ikea, Kaison, Mr D.I.Y dan ada antaranya hanya dibeli di kedai-kedai biasa.

Oleh kerana Puan Shazrin meminati warna-warna ceria, maka beliau padankan warna-warna tersebut mengikut citarasa beliau.

Baca: Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah Mereka

Jika anda juga peminat dekorasi dan ingin kongsikan hasil sentuhan kreatif anda, emailkan kepada kami di team editorial Vocket atau hubungi kami di Facebook Page TheVocket.

Baca lagi: Pasangan Ini Ambil Masa 3 Tahun Hias Sendiri Rumah Ikut Citarasa Mereka


5 Idea Menu ‘Potluck’ Berasaskan Sos Pasta Tomato Yang Mudah Disediakan Anda

Pasti seronok dapat berkumpul dan makan sama-sama. Saya percaya makanan boleh mengeratkan lagi hubungan sesama manusia. Masa makan boleh bersosial dengan keluarga dan kawan.

Kebiasaannya tuan rumah akan memasak untuk tetamu, namun ada masanya baik masing-masing bawa makanan – gaya potluck. Boleh rasa macam-macam makanan daripada air tangan yang berbeza.

Berikutan itu saya nak mencadangkan 5 idea menu potluck yang ringkas serta memerlukan masa yang singkat untuk menyediakannya.

Semuanya berasaskan pada satu sos sahaja iaitu sos pasta tomato (sos merah). Jika kesuntukan masa untuk sediakan sos ini sendiri daripada bahan mentah, anda boleh dapatkan sos pasta segera yang dijual di pasaran.

Sambil memasak itu, ketahuilah ada 13 fakta menarik tentang tomato.

Menu lasagna ini bukan saja mudah, malah menyihatkan.

Untuk jimatkan masa dan tenaga, boleh gantikan dengan roti paratha atau capati segera.

Untuk lebih menarik, boleh letakkan keju di dalam bebola. Lebih lengkap dihidang bersama kentang panggang.

Saiznya yang comel sangat sesuai sebagai hidangan potluck.

Gambar & Resipi: http://realhousemoms.com/chicken-parmesan-sliders/

Seakan makaroni keju bakar, tetapi sedikit kelainan dengan penggunaan spagheti. Pasti menarik perhatian!


6 Idea Perniagaan Modal Rendah Dengan Pulangan Bersih RM10,000 Sebulan

Ok tadi aku ada janji nak kongsi cara nak cari duit RM10,000 sebulan tanpa modal besar kan?

Perniagaan ini sesuai untuk mereka yang dibuang kerja, mahasiswa yang menganggur, suri rumah, pemuda lepasan SPM atau bekas staf Malaysia Airlines yang dibuang kerja baru-baru ini.

Meh aku senaraikan menurut pengalaman sendiri dan orang lain. Pilihlah mana-mana yang sesuai dengan korang.

1. Berniaga buah potong menggunakan motorsikal untuk senang bergerak mencari port orang ramai.

Keuntungan biasanya 50%-60% daripada modal.

Katakan RM1/plastik, kena target jual 600 plastik sehari, cari port orang ramai (depan sekolah, depan masjid, kawasan pejabat atau kilang).

Paling koman korang akan dapat RM350 sehari × 30 hari = RM10,500

Guna pekerja 2 orang dengan gaji RM130 sehari termasuk minyak mesin, upah satu halaman rumah biasa sekitar RM60, kerja hanya 2 jam sebuah laman.

Tugas kita hanya perlu angkat iklan di kawasan perumahan, deal pelanggan, ambil hantar pekerja dan kutip duit.

Sehari kena gigih cari 5 buah rumah untuk seorang pekerja, jadi kita akan dapat sehari RM340 × 30 hari = RM10,200.

3. Menjual nasi RM4 di kawasan penduduk ramai dengan menyediakan khidmat penghantaran.

Buat iklan FB untuk orang sekitar, mustahil tidak dapat buat jualan 150 bungkus sehari dengan keuntungan biasa jualan nasi ialah 60%, jadi sehari bersih dalam tangan ialahRM360 × 30 hari = RM10,800.

4. Jual air RM1 secawan depan sekolah masa pelajar pulang (2 kali sehari) iaitu sekolah biasa pada pukul 1 hingga 2 ptg dan sekolah agama pukul 5 hingga 6 ptg.

Menjual 300 cawan untuk satu sesi itu bukan perkara yang mustahil, sehari paling tidak kita akan dapat RM600 kasar.

Rata-rata penjual air bagitau margin untung bersih jual air ni sekitar 80%, jadi sehari kita akan dapat RM480 × 21 hari persekolahan sebulan = RM10,080

5. Berniaga apam balik

Berniaga apam balik di pasar malam keuntungan juga 80%.

4 kali seminggu dengan jualan 400 keping apam balik setiap malam yang berharga RM2 sekeping, setiap malam boleh nilai jualan RM 800× 4 seminggu × 4 minggu sebulan = jualan kasar rm12,800 tolak modal 20% (RM2,560) = RM10,240

6. Jadi agen jualan produk

Jadi agen jualan produk, pilih yang laku keras bulan tu (kerana kebanyakan produk bermusim).

Cari yang menawarkan keuntungan melebihi RM50/item.

Jual guna FB Ads (tak tau guna FB Ads pergi belajar – Power Editor).

Sehari letak kos iklan RM80. Push sale sekurang-kurangnya 11 item close deal.

Setiap hari akan ada orang bank in sebanyak RM550.

Tolak kos harian iklan RM80 dan bayaran pos RM110. Bersih RM360 × 30 hari = RM10,800

Ada banyak lagi perniagaan yang memerlukan modal sedikit tetapi pulangan lumayan tapi cukuplah 6 jenis ini dahulu.

Ingat, tak semua perniagaan ini sesuai dengan anda. Anda perlu pilih, ubahsuai dan serasikan dengan diri anda. Semua pengiraan dari segi modal dan keuntungan adalah tidak tepat kerana harga berbeza mengikut masa dan tempat.

LIKE & SHARE supaya ilmu ini dapat disebarluaskan lagi kepada mereka yang betul-betul memerlukan untuk menyelesaikan hutang, kos rawatan anak-anak, ibu ayah yang sakit atau membeli barangan dapur.

Untuk lebih banyak tip berniaga jalanan, ikuti FB Peniaga Jalanan di sini.


Idea ‘Out Of The Box’ Ini Benar-Benar Buat Kami Kagum. Kreatifnya!

Architects for Justice yang berpusat di Johannesburg telah diarahkan untuk merekabentuk sebuah perpustakaan awam kanak-kanak.

Tetapi selepas beberapa ketika bajet untuk projek ini telah kehabisan dana.

Disebabkan oleh situasi ini, kumpulan arkitek ini perlu menilai semula pelan rekabentuk perpustakaan tersebut dan mengambil keputusan untuk membuat perubahan agar projek ini dapat diteruskan.

Hasilnya – mereka berjaya mereka bentuk perpustakaan dari kontainer kapal pada kos yang sangat menjimatkan.

Bukan itu saja, hasil idea ‘out of the box’ ini telah berjaya memenangi anugerah the Loeries, a Gauteng Institute for Architects Merit Award.

Inilah idea out of the box yang kami kagumi ini.

Hebatkan? Kanak-kanak di sini pasti teruja nak datang ke perpustakaan yang cantik dan berwarna-warni ini.


15 Idea Pelamin Kayu Pallet Yang Cantik Dan Kreatif

Inovasi kayu pallet melonjakkan kreativiti warga tempatan dan sekaligus mereka yang mahir bertukang dapat membuat duit darinya.

Kini, pelamin berasaskan kayu pallet menampilkan ciri-ciri ‘old school’, ‘rustic’ dan ‘vintage’ semakin mendapat tempat di hati bakal-bakal pengantin muda hari ini. Saya tengok pun rasa ia menarik dan cantik.

Berbeza dengan pelamin tipikal, pelamin kayu pallet boleh ditempah khusus (custom made) mengikut kehendak bakal pengantin ataupun disewa mengikut pakej yang disediakan untuk sesebuah majlis.

Sebelum ini, saya pernah ketengahkan 21 idea perabot berasaskan kayu pallet. Kali ini saya sertakan 15 idea pelamin kayu pallet yang boleh anda jadikan contoh dan inspirasi untuk majlis anda nanti.


5 Barangan Sale Anda Boleh Hadiahkan Buat Ibu Tersayang Sempena Raya Ini

Sedar tidak sedar sudah hampir separuh bulan kita menempuh bulan yang penuh barakah ini. Bagaimanakah dengan persiapan Hari Raya anda setakat ini? Adakah semuanya sudah lengkap atau masih ada yang perlu ditambah bagi merancakkan lagi suasana Hari Raya anda pada kali ini?

Berbincang mengenai Hari Raya, pastinya ramai yang sudah memasang niat untuk balik kampung bertemu sanak saudara, dan kenalan dan yang paling penting bertemu ibubapa tersayang. Dalam pada itu, anda mungkin agak  buntu mendapatkan barangan yang sesuai buat pilihan ibubapa.

Pada kali ini, kami ingin berkongsi kepada anda 5 barangan anda boleh berikan kepada ibu tersayang sempena raya ini.

Kekuatan jenama dan penggunaan material yang berkualiti antara yang membuatkan telekung Siti Khadijah berjaya menjadi pilihan orang ramai. Bermula dari segi packaging sahaja, sudah berjaya membuatkan si penerima kagum.

Para pembeli turut mengatakan material yang selesa serta dan tidak panas antara punca utama mereka berpuas hati dengan produk ini. Kami yakin ibu anda juga bakal berpendapat perkara yang sama. Buat anda yang berminat untuk mendapatkan Telekung Siti Khadijah, anda boleh dapatkannya di sini.

Pelbagai pilihan ditawarkan khusus buat kegunaan ibu atau anda sendiri di sini. Selain itu, Siti Khadijah turut menawarkan telekung khas buat kanak-kanak. Anda boleh dapatinya di sini.

Sekiranya Siti Khadijah berjaya menjadi antara yang terpopular didalam industri telekung, Naelofar Hijab juga tidak kurang hebatnya di dalam industri hijab.

Ditawarkan dengan pelbagai model dan warna serendah RM60.00, Naelofar Hijab berjaya memberikan apa yang diinginkan wanita diluar sana untuk kelihatan cantik, anggun dan memenuhi kehendak syarak.

Anda boleh klik di sini untuk melihat hijab manakah yang lebih sesuai buat anda atau ibu anda. Dikhabarkan stok Naelofar Hijab di Lazada tinggal sedikit sahaja lagi disebabkan tempahan yang banyak daripada para pengguna.

Sekiranya ibu anda seorang yang suka memasak, memberikan hadiah sebuah pressure cooker keluaran Noxxa mungkin antara yang dimahukannya. Pressure cooker ini juga berjaya menjadi trend berikutan kepelbagaian menu yang dapat dihasilkan dalam masa yang singkat.

Khabarnya hanya 20 minit diperlukan untuk memasak nasi briyani kambing melalui pressure cooker ini. Pantas betul! Untuk mengetahui dengan lebih lanjut mengenai Noxxa Pressure Cooker ini, anda boleh lawati di sini.

Sekiranya anda berpendapat pressure cooker keluaran Noxxa ini terlalu mahal atau melebihi budget anda, cadangan seterusnya mungkin akan membuat anda lebih tertarik.

Dari segi nama jenamanya kami yakin ramai yang kurang mengenali mengenai jenama ini. Kami juga berpendapat sedemikian. Dalam pada itu, Ewant Pressure Cooker berjaya mengampilkan kualiti yang tinggi serta harga yang berpatutan berdasarkan model yang ditawarkan.

Hadir dengan 8 fungsi serta 3 pilihan warna menarik, memasak lauk pauk atau merebus daging bukan lagi masalah buat pressure cooker ini.

Dengan harga yang rendah berbanding pressure cooker lain yang ditawarkan, boleh saya katakan ini merupakan altenatif terbaik berbanding Noxxa Pressure Cooker berdasarkan testimoni dibawah. Presure cooker Ewant ini juga merupakan pressure cooker yang menerima review tertinggi di Lazada.

Bread maker yang dilunya dijual dengan harga tinggi kini cuma ditawarkan dengan harga serendah RM199.00 Sangat sesuai buat para ibu yang sedang cuma untuk menghasilkan roti yang lembut.

Berdasarkan testimoni pengguna, ramai yang berpuas hati serta menyatakan bread maker keluaran Tesco ini sangat mudah digunkaan bagi mendapatkan roti yang lembut.

Ditambah pula dengan Hari Raya yang bakal tiba ini, mungkin ini kelengkapan yang anda atau ibu anda perlukan untuk menampilkan hidangan yang sedikit berbeza buat para tetamu. Anda boleh dapatkan Tesco Bread Maker yang ditawarkan dengan harga promosi di sini.


7 Idea Rak Dinding Yang Akan Menceriakan Ruang Bilik Anda

Dinding kosong di dalam ruang bilik anda tidak semestinya dibiarkan kosong. Kadangkala, hiasan yang sesuai boleh memberikan kesan terhadap emosi dan perasaan anda.

Terdapat pelbagai jenis rak dinding yang boleh didapati di pasaran dengan harga yang berpatutan. Idea rak dinding ini mungkin boleh memberikan nafas baru kepada bilik anda sekaligus menceriakan perasaan anda.

Bagi yang rekaan dalaman rumah yang kontemporari atau moden, gaya hiasan selalunya adalah ringkas. Walaupun ringkas, hiasan sebegini boleh meninggalkan kesan yang positif kepada diri anda.

Anda boleh membelinya satu papan rak sahaja atau satu set bagi melengkapkan hiasan dinding rumah atau bilik anda itu.

Rumah anda haruslah mencerminkan personaliti diri anda. Rak dinding yang diletakkan di ruang bilik anda boleh dihias dengan barang-barang yang menjadi minat atau hobi anda.

Sebagai contoh, koleksi buku, kenangan percutian yang pernah dilawati, sukan bola sepak, kereta lumba, mahupun barangan antik atau kraftangan.

Dan untuk tambah lebih menarik, anda boleh sekalikan rak hobi anda ini dengan sticker yang melambangkan ciri-ciri hobi itu, contoh sticker bola sepak dengan rak yang dihias berkaitan bola dan piala anda.

Jadikan rak dinding lebih dari satu fungsi. Sekiranya rak dinding diletakkan di ruang dapur, jadikan ia sebagai tempat meletakkan pinggan mangkuk atau menggantung koleksi senduk anda.

Di kamar tidur, rak dinding boleh menjadi tempat meletakkan lampu tidur kamar dan bahan bacaan sebelum tidur. Manakala di ruang tamu, rak dinding berfungsi sebagai tempat meletakkan kunci, surat atau majalah.

Susunan rak dinding juga amemainkan peranan penting dalam rekaan dalaman bilik anda. Bilangan rak dinding dalam kiraan ganjil dan tidak simetri misalnya dalam kiraan tiga, lima, tujuh dan sebagainya mewujudkan minat si pemerhati. Bilangan ganjil membuatkan mata kita melihat dengan lebih fokus dan memberikan kesan kepada si pemerhati.

Bentuk rak dinding yang tidak sama tinggi atau tidak simetri juga memberikan kesan yang sama dengan jumlah rak dinding atau objek. Ia memberikan kesan yang lebih mendalam kepada si permerhati. Susunan sebegini juga menyebabkan kita kurang cepat bosan dengan hiasan dalaman ruang bilik.

Objek yang diperbuat daripada gelas, kristal dan logam perak atau pewter membantu menaikkan seri ruang bilik anda. Ini kerana objek sebegini memantulkan kembali cahaya yang terpancar ke atas mereka dan memberikan efek kilauan yang memberi sinar kepada ruang bilik. Rak dinding juga boleh dipancarkan dengan cahaya untuk meningkatkan nilai estetika susun atur hiasan dalaman dan memberikan kesan terhadap perasaan individu.

Sekiranya anda mempunyai koleksi buku yang banyak, anda boleh menyusun buku mengikut warna pada rak dinding bilik anda. Koordinasi warna ini boleh mendatangkan mood ceria dan harmoni dalam ruang bilik anda.

Bilik yang ceria mewujudkan insan yang ceria. Bagaimanapun cara hiasan rak dinding anda, yang penting ia mengikut citarasa anda. Usah biarkan ruangan bilik anda kosong. Sekarang anda sudah boleh memikirkan gaya hiasan rak dinding anda. Tepuk dada, tanya selera!


13 Idea Ruang Makan Dengan Elemen Kehijauan Yang Menarik

Kebiasaannya ruang makan terletak bersebelahan dengan ruang tamu atau dapur. Nak buat kelainan sedikit, apa kata tempatkan ruang makan anda bersebelahan dengan taman mini ataupun berkompromi dengan elemen kehijauan. Pastinya ia menarik bukan sahaja buat anda tetapi juga tetamu yang hadir ke rumah anda.

Bagi menambah fungsi ruang, digalakkan anda menanam pokok yang renek atau pokok yang boleh dimakan hasilnya kerana anda boleh menanamnya di dalam pasu dan mudah dijaga. Bagi pokok bersaiz agak besar anda memerlukan ruang tanah yang lebih besar dan juga penjagaan yang lebih rapi.

Berikut ialah contoh idea ruang makan di tepi taman yang menarik untuk dijadikan sebahagian daripada rumah anda. Ada di antara contoh ini tidak memerlukan anda mempunyai ruang atau tanah di tepi ruang makan. Moga idea-idea ini menambahkan keceriaan ruang makan anda.


Idea Rumah 3 Tingkat Ini Sesuai Untuk Tanah Saiz Kecil

Memandangkan harga tanah makin meningkat tapi dalam masa yang sama masih ada orang yang mahu rumah di atas tanah sendiri, idea dari Jepun ini mungkin sesuai dipraktikan sekiranya ia tidak melanggar syarat-syarat majlis perbandaraan.

Dengan sebidang tanah yang kecil, anda boleh membina rumah seperti Hibarigaoka S House yang dibina oleh Kaida Architecture Designe Office. Ia mempunyai keluasaan binaan 926 kaki persegi (bersamaan 86 meter persegi) yang dibahagikan kepada 3 tingkat.

Tapi anda tidak perlu tiru bulat-bulat dari segi bahan binaan dan sebagainya. Apa yang penting adalah idea di sebalik pembinaan rumah sebegini. Walaupun kecil, ia memenuhi keperluan dan fungsi sebuah rumah.

Tingkat paling bawah mempunyai sebuah bilik tidur, bilik stor dan bilik air. Manakala tingkat dua adalah ruang sosial di mana ia menempatkan ruang tamu, ruang makan, dan dapur. Dan tingkat tiga adalah ruangan untuk bilik tidur dan bilik air.

Walaupun ruang bilik kecil, balkoni yang menonjol di luar pada setiap tingkat memberi perspektif luas dan lapang. Malah, pemilik rumah tidak menghias rumah dengan perabot yang banyak.

Moga rumah ini boleh memberikan anda idea tentang rumah dan tanah yang boleh anda miliki pada masa depan kelak.


Identiti Sebenar Gadis ‘Biker’ Comel Ini Terbongkar, Rupanya Beliau Seorang Lelaki

Setiap hobi lasak yang lelaki selalu buat, pasti ada sekumpulan kecil wanita yang turut berkongsi hobi yang sama. Selalunya wanita-wanita ini akan mendapat ‘perhatian lebih’ sekiranya mereka memerlukan apa-apa bantuan daripada ahli lelaki yang lain.

Nama Azusagakuyuki bukanlah satu nama yang asing bagi peminat hobi motosikal berkuasa tinggi di Jepun. Dia merupakan seorang wanita comel yang aktif memuatnaik gambar-gambar aktiviti lasak dengan menunggang motosikal berkuasa tinggi di Twitter miliknya (@azusagakuyuki).

みなさーん٩( ˆoˆ )۶ おバイクしてますかぁ✨💖もうすぐ春ですよ🌷🌼🌸年齢:昭和の○○○身長:166住み:イバラキ🍠大好き:バイクいじり😘一言: Life is once, play this world#バイク乗りと繋がりたい #バイク乗りとして軽く自己紹介 pic.twitter.com/t28mZmJ4vg

— 宗谷の蒼氷 (@azusagakuyuki) February 10, 2021

Oleh kerana ramai orang pengguna internet terlalu obses dan mahu tahu tentang kehidupannya, jadi mereka meminta sebuah rancangan television mengadakan sesi temuramah bersama Azusagakuyuki.

Pada hari untuk ditemuramah, Azusagakuyuki hadir dengan menunggang motosikal Yamaha miliknya. Selepas dia membuka topi keledar, semua petugas rancangan television keliru apabila melihat seorang pak cik berada di hadapan mereka.

Semua petugas rancangan television yang bingung bertanyakan soalan, “Pak cik? Siapakah awak?”. Dan pak cik tersebut mengakui dialah ‘Azusagakuyuki’ yang mereka mahu temuramah ketika itu.

Alangkah terkejutnya semua orang apabila mengetahu Azusagakuyuki yang sebenarnya ialah seorang pak cik berusia lebih 50an, bukanlah seorang wanita comel yang digambarkan di Twitter.

Petugas-petugas bertanya kepada pak cik tersebut, kenapa dia menyamar sebagai seorang wanita di Twitter ‘Azusagakuyuki’. Jawabnya dia menyukai ‘sambutan’ yang diterima dari ramai pengguna internet.

Sebelum ini dia pernah menunjukkan rupanya sebenar, tetapi tidak mendapat sambutan yang diharapkan. Dia faham dengan ‘kehendak’ pengguna internet, jadi dia mendapat idea untuk cuba mengubah rupanya menjadi seorang wanita dengan menggunakan aplikasi ‘FaceApp’.

Tanpa disangka, setiap gambar yang dimuatnaik telah mendapat sambutan oleh ribuan orang ramai. Sekaligus dia menjadi seorang yang popular dalam masa yang singkat. Tambah dia lagi, dia sangat menyukai ‘sambutan’ yang diterima sekarang ini.

Nampaknya pak cik ini akan meneruskan ‘perangainya’ kerana kami dapati  dia masih memuatnaik gambar ‘watak’ wanita walaupun identiti sebenar Azusagakuyuki telah ‘terbongkar’ pada awal minggu ini.

Pada dua tahun lalu, FaceApp menjadi trend di Malaysia apabila rata-rata menggunakan aplikasi tersebut untuk mengubah rupa sendiri menjadi lebih tua.

Bahaya Aplikasi ‘FaceApp’ Yang Anda Mungkin Tidak Tahu

‘Bahaya’ Cabaran #10YearsChallenge Yang Mungkin Ramai Tidak Sedar


Idris Elba Tidak Akan Berlakon Sebagai Deadshot Untuk ‘Suicide Squad 2’

Pelakon Idris Elba ketika ini sah akan muncul dalam filem Suicide Squad 2. Pada awalnya, beliau dikhabarkan akan menggantikan Will Smith untuk watak Deadshot tetapi dalam berita terbaru, Elba akan diberi watak baharu dan bukannya Deadshot.

James Gunn memilih untuk tidak menampilkan watak Deadshot dalam Suicide Squad 2 dan membiarkan watak Deadshot khas untuk Will Smith sahaja. Keputusan ini dibuat selepas Warner Bros menghormati keputusan Will Smith untuk tarik diri daripada projek Suicide Squad kerana jadual penggambaran beliau yang padat dan bukannya atas perselisihan faham.

Deadshot will NOT be in James Gunn’s ‘The Suicide Squad.' Idris Elba, who was reportedly replacing Will Smith in the role, will now play a different character

(Via @Variety | https://t.co/QLlc7k6ksB) pic.twitter.com/4Fm4Mlk2t7

Disebabkan lakonan mantap Will Smith ketika filem Suicide Squad yang pertama, seandainya Will Smith mahu membuat kemunculan dalam DCEU, Warner Bros dengan pintu terbuka akan menerima Will Smith kembali walaupun peratusan untuk Will Smith kembali adalah sangat kecil.

Menurut James Gunn, filem kedua Suicide Squad nanti bukan lagi karya sekuel untuk filem yang pertama. Jadi, jalan ceritanya pasti berbeza dan mungkin akan menceritakan asal usul setiap watak sekali lagi. Proses perbincangan untuk setiap watak masih lagi berlangsung dan pelakon Margot Robbie dan Cara Delevigne masih belum sah akan kembali untuk Suicide Squad 2.

Watak apa yang akan dilakonkan oleh Elba nanti? Sekiranya semua berjalan lancar, Suicide Squad 2 dijangka akan ditayangkan di pawagam pada 6 Ogos 2021.


Idris Jala Co-Chairman Baru Sunway Bhd

Penasihat kepada Perdana Menteri untuk Program Transformasi Nasional, dan ketua Performance Management & Delivery Unit (Pemandu), Datuk Seri Idris Jala, 58 telah dilantik sebagai co-chairman dan independent director Sunway Bhd, kumpulan pembangunan hartanah dan pembinaan.

Sebelum ini beliau pernah menjadi menteri di Jabatan Perdana Menteri dari September 2009 hingga September 2015 dan ahli lembaga pengarah beberapa organisasi seperti Talent Corp Malaysia Bhd, Malaysia Petroleum Resources Corp, Jeffrey Cheah Foundation, Big Fast Results Institute dan Heineken Malaysia Bhd.

Dalam laman sesawang Universiti Oxford, beliau ditulis sebagai seorang yang “mampu mempertingkatkan prestasi syarikat dengan kaedah keputusan cepat yang besar (big fast results methodology) dan strategi transformasi yang inovatif, ketat dan relevan dengan permintaan masa kini.”

Beliau juga disenaraikan oleh Bloomberg Markets dalam 50 Most Influential List sebagai salah seorang yang menggerakkan pasaran atau pembentuk idea dan polisi. Bersesuaian dengan dirinya yang pernah menjadi Ahli Majlis Agenda Global Forum Ekonomi Dunia dan Panel Pakar Penasihat Bank Dunia.

Menurut pengumuman Sunway di Bursa Malaysia semalam, perlantikan Datuk Seri Idris Jala ini berkuatkuasa serta-merta.


Luar Biasa Keberanian Anggota Tentera Sukarela Ini, Menembak Mati 3 Komunis Dengan Hanya 5 Butir Peluru

Prebet Ielias Ibrahim, satu-satunya anggota tentera sukarela tembak mati 3 komunis guna 5 butir peluru!

Askar Wataniah (AW) adalah anggota tentera sukarela dalam pasukan Tentera Darat Malaysia. Namun walaupun cuma berstatus kerahan/sukarela, jangan ingat mereka lemah atau jangan perkecilkan kemampuan mereka. Kita ada sejarah mengenai salah seorang anggota pasukan ini yang cukup luar biasa keberaniannya dalam menentang pengganas komunis.

Pada 15 Ogos 1976 kira-kira pukul 9.30 pagi, Ielias dan empat anggota lain bertugas mengawal pembinaan Lebuh Raya Timur Barat dekat Banding, Perak.Tiba-tiba kumpulan ini diserang musuh dari kawasan atas bukit. Dalam keadaan tembakan yang bersimpang-siur, seorang anggota tentera terkena tembakan semasa cuba mengambil perlindungan dan meninggal dunia manakala seorang lagi ditembak di perut, pinggang dan belakang semasa meninjau kedudukan musuh.

Sejam kemudian, terdengar bunyi ketukan buluh oleh musuh berserta arahan dalam bahasa Cina mengarahkan mereka berkumpul membuat penggeledahan ke atas pasukan tentera yang cedera.

Ielias yang berlindung tidak jauh dari situ terlihat dua musuh sedang bergerak turun dari atas bukit. Beliau yang cedera di bahagian mata akibat terkena duri pokok dengan berhati-hati menenang ke arah musuh. Satu das tembakannya mengenai PEHA salah seorang musuh sebelum membalasnya dengan tembakan automatik.

Ielias menembak sedas lagi mengenai KEPALA musuh tersebut lalu tersungkur. Seorang lagi musuh merapati dan cuba mengambil senjata rakannya yang terbunuh tadi, malangnya semasa dia mencari perlindungan, sebutir lagi tembakan Ielias hinggap mengorbankan dirinya. Pada jarak 30 kaki, Ielias yang bersenjatakan raifal SLR dapat melihat empat lagi musuh cuba merapati kedudukannya. Dengan semangat berkobar-kobar, beliau melepaskan sedas tembakan menyebabkan seorang lagi musuh MATI di situ juga.

Kesimpulannya, dengan hanya lima butir peluru, tiga komunis ‘KOJOL’ dek bedilan senjata dari Ielias! Kesemua pengganas tadi kemudian lari dari situ.

Di atas keberaniannya yang luar biasa itu, daripada seorang anggota prebet dan anggota simpanan biasa, Ielias Ibrahim telah dianugerahkan pingat kedua tertinggi negara – Panglima Gagah Berani (PGB) dari Yang Dipertuan Agong.

Beliau telah bersara dengan pangkat terakhirnya Pegawai Waran II. Hingga kini beliau masih memegang rekod satu-satunya anggota Askar Wataniah yang mendapat pingat PGB- belum ada siapa dapat pecah rekod Ielias sampai sekarang.


iflix Sah Menjadi Penyiar Rasmi Sukan Bola Sepak Malaysia

Berita baik buat peminat bola sepak tanah air. Sukan yang menjadi sukan paling popular di negara kita kini boleh ditonton secara terus melalui iflix bermula 3 Februari ini.

Melalui kerjasama yang dibuat diantara iflix dan FMLLP, pengguna berpeluang menonton 6 perlawanan Liga Super yang ditayangkan secara terus melalui iflix. Selain itu, beberapa perlawanan lain melibatkan Liga Premier, Piala Malaysia dan Piala FA bakal turut ditayangkan oleh iflix.

Nak tahu apa yang lebih menarik? Kerjasama ini bakal turut membolehkan para pelanggan menikmati kandungan tambahan seperti menonton sorotan perlawanan, temuramah bersama pemain serta beberapa rancangan lain melibatkan sukan bola sepak tanah air.

Sebuah langkah yang menarik dilakukan oleh iflix dalam usaha untuk menarik lebih ramai peminat sukan bola sepak tanah air untuk melanggan iflix. Anda juga boleh mula melanggan iflix dengan harga penawaran serendah RM10 sebulan dengan seleksi pilihan filem dan siri TV.


iflix Gagal Berfungsi Dengan Baik Untuk Perlawanan Piala Sumbangsih 2018

Awal pagi ini, peminat bola sepak tanah air dikejutkan dengan perjanjian diantara FMLLP dan iflix dimana para penonton berpeluang menonton perlawanan melibatkan Liga Super, Liga Premier, Piala Malaysia dan Piala FA secara terus menerusi iflix.

Kehangatan Piala Sumbangsih 2018 diantara JDT menentang Kedah yang berlangsung pada malam ini nampaknya sedikit terganggu pada awal perlawanan apabila sejumlah besar penonton gagal untuk mengakses aplikasi ini.

Difahamkan jumlah penonton yang ramai antara yang menjadi punca dimana pihak iflix turut memohon maaf diatas kegagalan untuk menawarkan pengalaman menonton perlawanan bola sepak melalui platform mereka.

Melihat kepada respon para netizen, jelas ramai yang tidak berpuas hati dengan servis yang ditawarkan. Kami berharap masalah teknikal yang berlaku pada pada malam ini diharapkan tidak lagi berlarutan pada perlawanan-perlawanan seterusnya.


iFlix Mahu Menjadi Netflix Untuk Pasaran Asia

Dengan portfolio dalam bidang internet yang melebihi paras bilion-dollar, Catcha Group CEO Patrick Grove semestinya salah seorang permata berlian dalam ekosistem Asia’s startup. Setiap apa yang dilakukan oleh beliau pasti menarik perhatian, lihatlah berapa banyak startup yang berjaya di bawah seliaan beliau seperti iProperty, iCar dan sebagainya.

Kali ini Grove akan memasuki arena kandungan berbentuk video dan penstriman filem seumpama Netflix. Untuk pengetahuan anda perkhidmatan iFlix ini akan membolehkan pengguna menonton kandungan dalam bentuk video dan filem terus pada telefon pintar.

“We were frustrated that, with such busy work schedules and always being mobile, it was impossible to watch what we wanted when we wanted,” Grove menerangkan. “We saw that Netflix had pioneered a great internet TV business model, and wondered if that would work in Asia with a focus on mobile.”

“More than 90 percent of ASEAN households currently consume pirated content,” beliau berkata lagi. “This has been an enormous problem for American content producers, who create the high-quality entertainment that Southeast Asian consumers desire, but rarely receive the financial benefit.”

Salah satu sebab mengapa iFlix akan berjaya di Asia adalah kerana harga langganan bulanan untuk iFlix akan dijual lebih murah daripada membeli sebuah DVD cetak-rompak iaitu RM 8. Buat masa ini, iFlix masih dalam tempoh percubaan. Pengguna masih belum ada pilihan HD, sarikata dan pilihan filem adalah masih terhad. Untuk pengguna iOS dan Android, anda bolehlah mencuba dengan memuat turun aplikasi iFlix di bawah.

Muat-turun: iFlix untuk iOS
Muat-turun: iFlix untuk Android

LIKE dan FOLLOW Vocket di Facebook serta Instagram


5 Barangan Terbaru Yang Diperkenalkan Sempena Samsung Forum 2019

Hari ini telah berlangsungnya Samsung Forum 2019 di Singapura dimana aturcara ini Samsung telah memperkenalkan beberapa produk terbaru merangkumi peralatan elektronik untuk kegunaan di rumah khusus buat pasaran Asia Tenggara.

Pada tahun ini, barangan yang diperkenalkan merangkumi tiga aspek iaitu ‘connect, devices dan intelligence’. Selain itu, Samsung turut memberi penekanan kepada konsep penjimatan tenaga elektrik.

Menyebut mengenai teknologi skrin dan paparan, Samsung pastinya antara yang terawal dan hebat dalam menawarkannya. Menerusi aturcara pada kali ini, Samsung telah melancarkan Samsung Q50R, sebuah televisyen dengan definisi 8K dengan saiz 98-inci.

Bertepatan dengan misi Samsung bagi menjayakan IOT 4.2, kini model kelengkapan Samsung turut dilengkapkan dengan teknologi terbaru yang boleh dihubungkan melalui Wi-Fi.

Menerusi peti sejuk Samsung Family Hub, model ini dilengkapkan dengan skrin sesentuh yang bertindak sebagai tablet. Dalam erti kata lain, para pengguna pastinya tidak lagi akan bosan dengan penyertaan YouTube dan Spotify. Selain itu, peti sejuk ini turut boleh dilekatkan dengan nota digital yang bakal memudahkan seluruh keluarga dirumah.

Sudah agak lama kita tidak menyaksikan perubahan terbaru yang diperkenalkan pada penghawa dingin. Melalui Samsung Wind-Free, Samsung mensasarkan model terbaru ini buat pengguna yang mahukan keselesaan yang lebih baik.

Tampil dengan 21 ribu lubang pada seluruh penghawa dingin, model ini bakal memberikan kedinginan yang sama rata dalam memberikan penyejukan secara menyeluruh berbanding model sebelumini yang menawarkan kedinginan pada satu hala sahaja. Sistem pembersihan yang lebih baik serta teknologi penjimatan elektrik pada model Wind-Free antara yang diberi penekanan oleh Samsung pada kali ini.

Sekiranya sebelum ini soundbar lebih tertumpu kepada bunyi pada satu hala iaitu pada bahagian hadapan sahaja, menerusi Samsung Q-series, model ini menawarkan teknologi terbaru dimana para pengguna dapat merasakan pengalaman bunyi yang berlegar 360 darjah. Selain itu, model ini turut bekerjasama bersama Harman Kardon dalam menawarkan kualiti bunyi yang lebih baik.

Samsung Q-Drive merupakan model mesin basuh terbaru daripada Samsung. Menariknya, para pengguna berpeluang menggunakannnya dengan hanya membeir arahan melalui telefon pintar dimana model ini dihubungkan melalui Wi-Fi. Selain itu, model ini turut menumpukan kepada penjimatan tenaga elektrik serta berpeluang membasuh pakaian pada kadar yang pantas.

Setakat ini masih belum diketahui berapakah harga yang bakal diletakkan Samsung pada model-model terbaru ini. Dijangkakan model-model terbaru ini bakal ditawarkan di Malaysia seawal suku tahun kedua tahun ini.


iflix Sedia Lepaskan Pekerja Untuk Kurangkan Kos Operasi Berikutan COVID-19

Pandemik COVID-19 ternyata lebih serius daripada apa yang orang ramai bayangkan. Siapa sangka kehadiran wabak ini mampu melumpuhkan ekonomi daripada pelbagai sektor serta membuatkan sejumlah besar individu kehilangan kerja.

Berdasarkan laporan terbaru, syarikat penstriman iflix muncul sebagai syarikat terbaru yang akan melepaskan sejumlah pekerja dalam usaha untuk mengurangkan kos operasi.

Difahamkan keputusan CEO iflix iaitu Marc Barnett untuk melepaskan para pekerja ini bertujuan bagi memastikan syarikat ini mampu terus hidup di saat waktu sukar seperti ini. Setakat ini iflix dilaporkan mempunyai sekitar 50 hingga 65 pekerja.

Meskipun dilanda dengan krisis kewangan, CEO iflix ini nyata optimis dimana iflix dijangka mencapai keuntungan pertama menjelang 2021. Selain Malaysia, iflix juga turut ditawarkan di 12 negara yang lain. Pihak penstriman ini juga turut menawarkan langganan secara percuma buat orang ramai di Malaysia pada fasa pertama Perintah Kawalan Pergerakan (PKP) berlangsung.

Kehadiran pandemik COVID-19 bukan sahaja memberi kesan kepada pekerja dalam negara malah luar negara. Dianggarkan lebih 1 juta rakyat Malaysia berisiko untuk hilang pekerjaan berikutan wabak COVID-19.

Lebih 1 Juta Rakyat Malaysia Berisiko Hilang Pekerjaan Berikutan Wabak COVID-19

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

JD Sports Didakwa Paksa Pekerja Ambil Cuti Tanpa Gaji?


iflix Tawarkan Tontonan Percuma Buat Para Pelanggan

Sekiranya sebelum ini orang ramai perlu melanggan iflix untuk menonton bola atau siri drama eksklusif iflix, kini tidak lagi.

Aplikasi penstriman ini mengumumkan mereka telah memperkenalkan #iflixFree bagi membolehkan orang ramai menonton iflix secara percuma. Seperti yang dijangkakan, tontonan percuma ini bakal hadir dengan iklan dimana. Selain itu, drama dan siri yang ditawarkan juga agak terbatas berbanding pelanggan berbayar.

Kami dapati ianya merupakan sebuah inisiatif yang baik daripada iflix bagi membolehkan pengguna mencuba terlebih dahulu aplikasi mereka sebelum melanggan secara penuh.


136 Cubaan ‘Hack’ Sepanjang Dua Hari, TMJ Buktikan IG Baginda Kebal Daripada Godaman

Sebut mengenai Tunku Ismail Idris atau lebih popular dengan gelaran Tengku Mahkota Johor (TMJ) pasti orang ramai seluruh Malaysia cukup mengenalinya. Berjaya membangunkan pasukan bola sepak Johor Darul Takzim ke peringkat antarabangsa antara yang membuatkan TMJ disegani ramai.

Terbaharu melalui perkongsian di Instagram hrhcrownprinceofjohor, TMJ mendakwa terdapat pihak yang cuba menggodam Instagram baginda. Lebih serius, sebanyak 136 cubaan godam telah dibuat sepanjang dua hari ini.

Tidak hanya gagal digodam para hacker, TMJ turut memaparkan butiran penggodam yang menggunakan IP yang bertempat di Daqing, China. Selain itu, beberapa IP lain yang digunakan penggodam turut didedahkan bersama menerusi perkongsian di IG stories.

Berdasarkan apa yang dikongsikan di Instagram, penggodam berkenaan telah membuat ratusan percubaan dalam meneka password Instagram TMJ di mana setiap IP dibuat sebanyak empat percubaan.

Setakat artikel ditulis, Instagram TMJ yang kini mengumpul lebih 2.9 juta pengikut dilaporkan masih bebas daripada berada di tangan penggodam.

Sebelum ini TMJ pernah mengonsikan kepada orang ramai cara sebenar untuk menurunkan berat badan sehingga 22kg. Klik pautan di bawah untuk mengetahui dengan lebih lanjut.

TMJ Kongsi Cara Sebenar Turunkan Berat Badan Sehingga 22 KG

Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Terima Tiga Minggu Lebih Awal, TMJ Muncul Individu Pertama Di Malaysia Memiliki PS5


IJN Sedia Tawarkan Servis Penghantaran Ubat Ke Rumah Pesakit Sempena PKP

Di saat negara dalam tempoh diserang wabak COVID-19, petugas di hospital antara hero yang diperlukan dalam menangani wabak ini daripada terus tersebar serta merawat pesakit yang disahkan positif COVID-19. Usaha besar mereka sememangnya tidak terbalas melihatkan penat lelah mereka berjuang setiap hari.

Tidak cukup dengan bantuan rawatan, Institut Jantung Negara baru-baru ini telah mengumumkan servis penghantaran ubat-ubatan kepada para pesakit sempena tempoh Perintah Kawalan Pergerakan (PKP).

Menurut IJN, langkah ini dibuat dalam memastikan para pesakit tidak perlu ke hospital sekaligus mengurangkan risiko para pesakit terpalit dengan sebarang penyakit atau wabak yang berisiko memberi kesan kepada sistem pernafasan.

Selain itu, langkah ini secara tidak langsung mampu mengurangkan waktu menunggu pesakit yang memerlukan rawatan di IJN. Sememangnya usaha yang bernas dan hebat daripada pihak IJN dalam memastikan kesihatan para pesakit terjaga.

Ikuti juga pengalaman pekerja ‘offshore’ ini yang disahkan COVID-19 selepas dua kali ujian. Turut dikongsikan mengapa angka kematian wabak COVID-19 di Itali paling banyak ketika ini.

Pekerja ‘Offshore’ Ini Kongsi Pengalaman Disahkan Positif COVID-19 Selepas Dua Kali Ujian

Kenapa Angka Kematian Wabak COVID-19 Di Itali Paling Banyak Ketika Ini


Ikan Bermulut Manusia, Adakah Ia Wujud Atau Hanya Sekadar Mitos?

Jika anda fikirkan Angelina Jolie mempunyai bibir yang seksi dan pandangan mata yang tajam. Anda mungkin belum berjumpa lagi dengan seekor ikan yang memiliki mulut lebih seksi, malah lebih ganas.

Melalui satu perkongsian yang dibuat oleh @RaffNasir, dia telah memuat naik seekor ikan yang mempunyai mulut dan gigi seperti seorang manusia. Sejak dimuat naik pada 2 Julai lalu, ciapan itu telah mendapat 8,500 perkongsian dan lebih 14,000 tanda suka.

bibir dia lagi seksi dari aku 😭 pic.twitter.com/zzq8IPWzvD

Namun, adakah benar ikan jenis ini wujud? Dan jika wujud, adakah benar mulut dan giginya seakan-akan manusia? Untuk jawapan ringkas, ya ikan ini memang wujud dan ia memang mempunyai mulut serta gigi seperti seorang manusia.

Untuk pengetahuan anda, ini adalah Triggerfish atau namanya saintifiknya adalah Balistidae. Hanya ada 40 spesies di seluruh dunia dan ikan ini tidak asing lagi bagi penyelam dan peminat ikan. Ikan ini cukup agresif. Giginya kuat mampu menghancurkan landak laut serta mengoyakkan pakaian selam.

Triggerfish terkenal dengan sikap ‘nakal’. Namun kenakalan ikan ini hanya akan dipamerkan jika anda menggangu kawasan mereka. Apa yang dilakukan ikan ini ketika mereka rasa terancam? Mudah sahaja, mereka akan menggigit anda dengan gigi mereka yang kuat itu.

Apa yang menariknya, bukan ikan ini sahaja yang mempunyai bibir tebal bak Angelina Jolie dan gigi putih bak Roberto Firminho – pemain bola sepak untuk pasukan Liverpool.

Sheepshead Fish Teeth pic.twitter.com/pqufjZGCne

— Nature is Scary (@NatureisScary) January 17, 2020

Ikan sheepshead yang biasa ditemui di Amerika Syarikat juga mempunyai persamaan yang sama – mulut dan beberapa garis gigi seperti manusia. Rahang otot yang kuat membolehkan ikan ini menggunakannya untuk menikmati kerang, ketam atau tiram.

Manakala Cyrtocara moorii atau lebih dikenali sebagai Cichild blue dolphin yang sering dipamerkan di beberapa akuarium rumah juga mempunyai penampilan yang seakan-akan sama. Dengan badan berwarna biru, benjolan di kepala dan mulut seperti manusia.

Smh these hoes wanna be a Placidochromis Phenochilus Mdoka fish so damn bad. pic.twitter.com/RjqfXUGBix

Selain itu, ikan Mdoka yang berasal dari Tasik Malawi di Afrika juga mempunyai bibir yang seksi – seolah-olah bibirnya baru lepas dicucuk untuk kelihatan mungil.

Kalau kita dah berbincang pasal ikan ini, tiba-tiba lapar pula. Untuk pengetahuan anda, Anuar Kari Kepala Ikan tawar promosi set nasi hanya serendah RM3 sempena pembukaan cawangan baharunya. Klik pautan di bawah untuk membaca.

Anuar Kari Kepala Ikan Tawar Promosi Set Nasi RM3 Sempena Pembukaan Cawangan Baharu


Ikan Jerung Mula Kembali Ke Maya Bay Selepas Enam Bulan Ditutup Buat Pelancong

Destinasi pelancongan terkenal di Thailand, Maya Bay sebelum ini diketahui telah ditutup untuk sementara waktu untuk memulihara semula ekosistem yang terjejas akibat aktiviti perlancongan yang tidak terkawal. Kini usaha pihak berkuasa tempatan dalam menjaga semula ekosistem nampaknya sudah berhasil.

Terbaharu menerusi laporan Channel News Asia telah berjaya merakam sekumpulan ikan yu atau jerung yang sudah kembali di Maya Bay. Lebih kurang 90 ekor sudah mula memasuki kawasan pantai dan sekumpulan lagi masih berkeliaran di luar kawasan pantai.

Menurut saintis marin yang terlibat dalam usaha membaikpulih ekosistem di situ, Dr Thon Thamrongnawasawat berkata kumpulan jerun tersebut sudah berani memasuki kawasan pantai Maya Bay disebabkan ketiadaan bot-bot pelancong yang beroperasi seperti sebelum ini. Berikut merupakan video yang menunjukkan kehadiran sekumpulan jerung tersebut.


IKEA Akan Dibuka Di Pulau Pinang Pada Tahun 2018

Bagi peminat perabot IKEA di utara tanah air, berita ini pasti akan mengembirakan anda. Cawangan pertama IKEA di utara akan dibuka di Batu Kawan, Pulau Pinang. Ianya dijanga akan siap dan dibuka pada suku ketiga tahun 2018.

Ikano Pte Ltd, pemilik franchise IKEA di Singapura, Malaysia dan Thailand itu akan dibina di atas tanah berkeluasan 24 ekar di Batu Kawan dan pembinaannya sudahpun bermula.

“Kami mengesahkan harini bahawa cawangan kami di Penang dijangka siap pada suku ketiga tahun 2018,” kata Christian Rojkjaer, Pengarah Urusan IKEA Cawangan Singapura, Malaysia dan Thailand.

Ikano bersama-sama Aspen Group membeli 245 ekar tanah dari Penang Developement Corp pada tahun 2014 untuk membina Aspen Vision City (AVC) di mana IKEA ini dibina. Kondominium, bangunan pejabat, sekolah international dan Columbia Asia Hospital adalah antara bangunan yang akan dibina dalam AVC ini.

“Visi IKEA adalah untuk membina kehidupan yang lebih baik kepada orang ramai,” kata Rojkjaer. Dengan adanya IKEA ini nanti, ianya akan membuka peluang pekerjaan kepada penduduk setempat.

Lepas ni bolehlah penduduk Pulau Pinang bungkus IKEA meatballs dan makan bersama nasi kandar. Sedap.


IKEA Akan Mula Menjual Basikal Ini Bermula Ogos 2016

IKEA akan mula menjual basikal jenama mereka sendiri bermula Ogos tahun ini. Buat masa ini, hanya satu model diperkenalkan dengan variasi 26 inch atau 28 inch.

Dinamakan ‘Sladda’, ianya direka dengan bentuk klasik dan minimalis. Yang menariknya ialah basikal ini tidak menggunakan sistem rantai besi traditional, tetapi digantikan dengan sistem ‘belt’ untuk mengelakkan karat dan hakisan. Dikatakan belt ini dapat bertahan sehingga 15,000 km sebelum ianya perlu diganti.

Badan basikal ini diperbuat daripada aluminium untuk memastikan ianya ringan dan handlebar basikal ini boleh dilaras untuk digunakan oleh orang dewasa atau kanak-kanak bermula usia 12 tahun. Terdapat juga sistem ‘click-on’ untuk menambah aksesori tambahan basikal ini seperti bakul atau tow cart untuk bantu anda bawa barang yang lebih besar. Awesome kan?

Sladda akan dipasarkan di 328 cawangan IKEA diseluruh dunia dan dijual pada harga 699 Euro (lebih kurang RM3072) untuk bukan ahli dan 499 Euro (lebih kurang RM2196) untuk ahli IKEA Family. Rasa-rasa IKEA Malaysia pasti bawa masuk basikal ini. Sanggup tak anda belanjakan wang lebih dari 2 ribu ringgit untuk basikal ini? Barulah hipster kalau pakai basikal buatan IKEA. Tepuk dada tanya selera.


IKEA Berkolaborasi Dengan 12 Artis Untuk Hasilkan Karya Seni Mampu Milik

IKEA mungkin dikenali dalam bidang pembuatan alat kediaman dan perabot tetapi mereka tidak ketinggalan untuk memartabatkan karya seni. Untuk projek IKEA Art Event 2017, seramai 12 pelukis dipilih untuk menyumbang karya dan Jean Jullien, Amandine Urruty dan Kevin Lyons antara artis ternama yang dipilih.

“Kami mempunyai visi yang kuat tetapi simple untuk karya seni di IKEA. Karya seni sepatutnya mampu milik dan boleh diakses oleh semua. Art should be in home, bukan sekadar di galeri atau pun muzium,” kata Henrik Most, ketua untuk projek IKEA ART ini.

Poster karya artis ini akan dijual di IKEA bermula April pada harga USD15 (lebih kurang RM65). Ada di antara poster ini agak unik dan boleh jadi conversation starter tetamu ke rumah atau studio anda. Kevin Lyons adalah antara artis kegemaran saya dan beliau pernah mempunyai koleksi bersama Adidas. Saya mungkin akan membeli poster Kevin Lyons jika ianya available di IKEA Cheras nanti. Anda boleh lihat keseluruhan koleksi IKEA Art ini di sini.


IKEA Bakal Buang 7,500 Pekerja Seluruh Dunia

Syarikat perabot terkemuka dari Sweden, IKEA bercadang untuk mengurangkan sebanyak 7,500 pekerjanya di seluruh dunia menjelang 2020. Pengurangan tersebut pastinya akan memberi kesan kepada hampir lima peratus kakitangan di Ingka Holding iaitu syarikat induk kumpulan tersebut.

IKEA yang ingin memberi tumpuan kepada segmen e-perdagangan dan kedai-kedai yang lebih kecil di pusat bandar memerlukannya menyusun semula operasi dan mengurangkan pekerja di bahagian pejabat. Ikea merupakan jenama besar yang memiliki 367 cawangan di 30 negara membabitkan 160,000 kakitangan.

Keputusan pengurangan itu dibuat bagi menerajui perniagaan yang lebih mudah, berkesan dan cekap. Walaupun pekerja akan dikurangkan, tetapi unit kedai dan pengedaran tidak akan terjejas. Malah, dalam masa yang sama akan mengambil 11,500 pekerja dalam tempoh 2 tahun akan datang bagi memenuhi keupayaan digital syarikat dan bercadang untuk membuka 30 cawangan baharu.


5 Benda Anda Wajib Ada Untuk Kelihatan Menawan

Ada tiga jenis wanita di dalam dunia ni. Satu yang suka pakai makeup tebal, ada yang suka pakai makeup sikit-sikit sahaja dan ada tidak suka pakai makeup langsung! Makeup ni tidak semestinya tebal sahaja yang cantik tau. Sebenarnya boleh sahaja pakai light makeup tapi muka anda nampak macam pakai makeup full face! Ada trick yang anda kena belajar.

Kalau tak nak guna concealer atau foundation, anda boleh gunakan moisturizer. Dengan moisturizer muka anda akan nampak lagi fresh! Anda boleh cuba moisturizer CYBER COLORS Nude Tinted Moisturizer dan Dr.G Brightening Sunscreen! Kedua-dua ini mengandungi SPF50 tau!

Anda boleh menggunakan lipstick yang terang untuk nampak lebih menyerlah walaupun anda sebenarnya tak memakai full makeup pun! Dengan warna yang betul, anda boleh nampak lebih WOW! Anda juga boleh try liptint. Ala-ala Korean gitu.

Antara lipstick yang best untuk anda try ialah lipstick Pupa: the Vamp! Cantik sangat warna dia tau!

Anda hanya perlu guna CC Cushion Foundation ini tau tidak perlu guna foundation. Dengan CC Cushion, anda boleh balancekan tona kulit anda sebab CC Cushion merupakan color correcting cream! Jadi, ia akan menutupi parut dan juga bintik-bintik hitam di muka anda! Tambah blusher atau bronzer kalau anda mahu dan siap!

Anda boleh try  Cyber Colors Black Label Essence Veil Nude Cushion Foundation ini. Confirm puas hati!

Tidak perlu eyeshadow pun. Anda guna mascara sahaja untuk bahagian mata. Memang terus nampak natural gitu. Anda digalakkan menggunkan mascara yang lebih volume untuk bulu mata nampak lebih tebal seperti mascara Sasatinnie EXTREME 3XL LASH MASCARA ini.

Kalau tak nak nampak over, anda boleh elakkan code warna hitam. Guna warna coklat atau coklat gelap. Brow Pencil dari Eleanor Brow Shaper ni memang sangat best untuk anda guna. Senang nak ratakan!

Senang je! Anda boleh dapatkan semua barang ni di SASA! Pergi je tanya salesperson dekat situ. Kalau anda masih lagi blur tak tahu mana satu tona yang sesuai, mereka akan carikan dan try dekat tangan atau muka anda.

So, anda jangan risau lah sure tidak salah beli punya!

So untuk anda yang tercari-cari lagi makeup apa nak beli tu, apa lagi? Jom lah pergi SASA!  Yang paling penting, makeup-makeup ni semua memang berbaloi. Colour dia pun cantik dan terang!

Ada banyak lagi makeup dan skincare tau. Banyak sangat offer. Tengok di bawah ni!

Tak cukup? Anda boleh check sendiri dekat laman web SASA di sini!


IKEA Bakal Jual Perabot ‘Second-Hand’ Tidak Lama Lagi

Jenama perabot terkemuka dunia, IKEA bakal membuka butik perabot second-hand pertama mereka tidak lama lagi. Butik yang terletak Eskilstuna, Stockholm ini merupakan projek pilot IKEA sebelum mereka meluaskan idea ini ke seluruh dunia.

Menurut Jonas Carlehed, Ketua Bahagian Kelestarian IKEA Cawangan Sweden, barangan terpakai yang diterima akan diperbaiki di bengkel yang berdekatan dan akan dijual pada harga yang lebih rendah berbanding dengan harga asal.

Barangan terpakai ini diterima daripada pelbagai pusat kitar semula yang terletak di daerah itu di mana orang ramai boleh menyumbang perabot yang mereka tidak lagi pakai untuk inisiatif tersebut.

We think the #LACK shelf and stylish shoes may just be sole mates 👟 Thanks for sharing your passion with us @mr_bzkg! #HumansofIKEA #MakeHomeCountIKEA #IKEAMalaysia

A post shared by  IKEA Malaysia (@ikeamalaysia) on Oct 25, 2020 at 6:45pm PDT

Sasaran IKEA menjelang 2030 merangkumi kedai tersebut menggunakan bahan yang boleh dikitar semula dan dapat membantu pelanggan dengan mencipta barangan yang dapat digunakan pada jangka masa yang agak lama.

Ia bertujuan bagi mengurangkan pelepasan gas rumah hijau terutama yang berpunca daripada pengeluaran barangan mentah hingga ke penggunaan dan pelupusan daripada pelanggan kami sendiri pada tahun yang sama.

“Kami sedang membuat penyesuaian semula dan ini merupakan langkah besar yang IKEA pernah buat, dan antara salah satu kunci bagi mencapai sasaran berikut adalah dengan membantu pelanggan dengan mencipta produk yang tahan lama,” Kata Carlehed pada Reuters.

Tambahnya lagi, butik tersebut terletak di pusat membeli-belah yang memfokuskan barangan kitar semula, jadi ia dapat menjadi pengalaman bekerja bagi IKEA mengenai perniagaan barangan terpakai dan bagaimana hendak menarik pembeli.

Jonas menambah bahawa IKEA akan membuat penilaian selama enam bulan terlebih dahulu. Selepas dari tempoh itu, pihak IKEA akan memutuskan jika butik tersebut akan dilancarkan di lebih banyak pasaran atau tidak.

Awal bulan lalu, Ingka Group telah mengatakan bahawa mereka telah melancarkan program pembelian balik di mana anda akan mendapat baucar apabila anda memulangkan perabot IKEA yang lama di mana barang tersebut akan dikitar semula, dijual semula di kedai atau disumbangkan kepada mereka yang memerlukan.

Ini pula artikel berkaitan menu makanan sedap yang anda boleh cuba di IKEA pada ketika ini. Klik pada pautan di bawah.

Gadis Ini Kongsi Menu Baharu Dan ‘Best Selling’ Yang Anda Boleh Cuba Sekarang Di IKEA

Bekas Pekerja IKEA Ini Kongsikan Rekaan ‘Showroom’, Ini Inspirasi Untuk Dekorasi Rumah Idaman Anda

IKEA Tawar Kerja Kosong Dengan Gaji Hingga RM43,000 Sebulan, Berikut Adalah Syarat-Syaratnya


IKEA Benarkan Pengguna Sewa Perabot Bermula Bulan Hadapan

IKEA nampaknya semakin melebarkan sayap selepas pembukaan cawangan terbaharu mereka di Manhattan tahun ini. Bukan itu sahaja syarikat tersebut kini sedang merancang beberapa pelan perniagaan yang bakal membatu mengembangkan lagi perolehan syarikat tersebut. Antara rancangan yang bakal dijalankan ialah program sewaan perabot.

Namun menurut Ketua Pegawai Eksekutif Kumpulan Dalaman IKEA, Torbjörn Lööf, buat peringkat permulaan ini pelan sewaan perabot ini hanya akan dilaksanakan di ibu pejabat IKEA di Sweden untuk memudahkan pemantauan dijalankan. Peringkat eksperimen ini hanya akan dimulakan dengan sewaan meja dan kerusi sahaja.

Tambah beliau lagi, program ini akan membenarkan pengguna untuk menyewa perabot dalam tempoh tertentu. Setelah tamat tempoh penyewaan, pengguna dikehendaki untuk menghantar semula perabot dan dibenarkan untuk memilih perabot lain untuk disewa.

Program ini akan membantu untuk mengguna semula komponen perabot terpakai untuk mencipta perabot baharu dan mengurangkan pembuangan perabot terpakai. Agak-agak bagaimana agaknya jika program yang sama diperkenalkan oleh IKEA Malaysia?


IKEA Bersama Sonos Hasilkan Speaker SYMFONISK

IKEA kini telah memperkenalkan satu lagi produk yang akan datang kerjasama bersama Sonos iaitu speaker SYMFONISK. Speaker ini mempunyai gabungan kepakaran teknologi Sonos. Reka bentuknya direka khas dengan lapisan kain hitam yang bercorak halus.

Oleh kerana reka bentuknya yang menarik, IKEA menyarankan pengguna, dimana SYMFONISK juga boleh digunakan sebagai hiasan pada susunan buku dan juga boleh dijadikan sebagai rak yang boleh dipasang di dinding.

Alat pembesar suara SYMFONISK ini dijangka akan dilancarkan secara rasmi pada April tahun ini. Buat anda yang sedang mencari speaker dengan rekabentuk yang tampak simple namun masih mengekalkan penggunaan teknologi yang tinggi, mungkin ini speaker yang anda perlukan.


IKEA Buka Cawangan Kedua Di Cheras Dan Yang Terbesar Di Malaysia

Berita ini sangat menggembirakan pelanggan pelanggan IKEA kerana mereka yang tinggal berhampiran Cheras lebih mudah membeli belah. Dan orang Damansara akan berasa bersyukur kerana kurangnya kesesakan jalan raya selepas ini. Heh.

Menurut laporan surat khabar online kegemaran ramai, Bernama, Ikano Pte Ltd yang juga pengendali rangkaian IKEA di Singapura, Thailand dan Malaysia, dijangka membuka cawangan keduanya di Cheras, menjelang akhir tahun ini yang juga terbesar di Malaysia setakat ini.

Langkah itu adalah sebahagian daripada pelan pembesaran syarikat kelengkapan rumah berpangkalan di Sweden itu, di sekitar Asia Tenggara.

Terletak di Jalan Cochrane, cawangan terbaharu itu adalah yang terbesar di negara ini dengan saiz keseluruhannya 20 peratus lebih besar daripada IKEA Damansara.

“Usaha pembangunannya sedang berjalan dan kami turut menumpukan aspek perkakasan dalaman serta kekuatan operasi premis berkenaan. Maklumat lanjut akan diumumkan pada bulan-bulan mendatang,” kata Pengarah Peruncitannya, Mike King.


IKEA Damansara Ditutup Hari Ini Selepas Pekerja Sambilan Disyaki Positif COVID-19

Pusat membeli belah IKEA Damansara hari ini mengumumkan premis mereka akan ditutup selama sehari (hari ini) selepas salah seorang pekerja sambilan mereka disyaki positif COVID-19.

Menerusi satu kenyataan yang dikeluarkan di akaun Facebook mereka pagi ini, pekerja sedang berada di bawah jagaan pihak berkuasa dan masih lagi menunggu untuk menjalani ujian saringan.

“Sebagai langkah pencegahan proaktif, premis kami akan ditutup pada 7 November 2020 untuk menjalani proses sanitasi dan pembersihan mengikut standard KKM.

“Kami akan kembali beroperasi pada 8 November 2020 (esok). Kami juga sedang bekerja rapat dengan pegawai kesihatan awam dan akan mengikut nasihat yang diberikan,” jelas mereka dalam satu kenyataan hari ini.

Beliau difahamkan kali terakhir masuk bekerja pada 30 Oktober (Jumaat) yang lalu.

Pihak IKEA bagaimanapun tidak menjelaskan dengan lebih lanjut bahagian atau jabatan pekerja berkenaan ditugaskan sebelum ini.

Baca kenytaan penuh daripada IKEA Damansara melalui pautan di bawah.

Baca juga perkembangan semasa COVID-19 melalui pautan di bawah.

Vaksin COVID-19 Yang Ditawarkan Kepada Malaysia Berharga RM87.60 Sebotol

4 Jangkitan COVID-19 Dilaporkan Di Kelantan Selepas Jururawat ‘Balik Kampung’

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi


IKEA Dedah Resipi Rahsia ‘Swedish Meatballs’ Lazat Yang Pasti Buat Anda Teruja

Tidak lengkap jika berkunjung ke IKEA tanpa nikmati pelbagai menu yang lazat di restorannya. Walaupun banyak menu, tetapi Swedish Meatballs merupakan menu wajib cuba apabila ke restoran IKEA.

Semestinya ketika musim Perintah Kawalan Pergerakan (PKP) ini menyukarkan anda yang berada jauh daripada IKEA untuk menikmati hidangan lazat Swedish Meatballs.

Jangan risau, anda boleh buat sendiri di rumah dan nikmati ia tanpa perlu pergi ke IKEA untuk melepaskan rindu terhadap hidangan tersebut. Terbaharu, cawangan IKEA di United Kingdom (UK) berkongsi resipi rahsia Swedish Meatballs kegemaran ramai.

Anda hanya perlukan 6 langkah penyediaan untuk membuat Swedish Meatballs anda sendiri di rumah. Nampak mudah, bukan? Menerusi perkongsian tersebut, daging khinzir digunakan, tetapi bagi yang beragama Islam bolehlah tukarkan kepada daging lembu dan daging ayam. Ayuh ikuti resipi yang dikongsikan di bawah ini.

Tunggu apa lagi? Anda pun boleh buat sendiri di rumah dan nikmati bersama keluarga yang pastinya sedap dan jimat.

Sementara itu, kami kongsikan beberapa resipi yang mungkin anda ingin cuba sepanjang tempoh PKP ini.

Resipi Ringkas ‘Meatball’ Ala Ikea Anda Patut Cuba

Resipi ‘Kentang Putar’ Ala KFC Yang Sedap Dan Mudah Disediakan

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba


IKEA Dengan Keluasan 7 Tingkat Ini Sengaja Dibina Tanpa Lot Parkir

Sudah menjadi kebiasaan gedung IKEA dilengkapi dengan lot parkir yang banyak. Hal ini secara tidak langsung bakal memudahkan orang ramai untuk singgah ke gedung IKEA serta membawa pulang barangan yang dibeli dengan memuatnya di dalam kereta.

Walau bagaimanapun, IKEA yang sedang dibangunkan di Vienna, Austria ini mempunyai konsep yang berbeza selepas didapati gedung dengan keluasan tujuh tingkat ini tidak dilengkapi dengan lot parkir.

Terletak berhampiran stesen tram, para pengguna berpeluang untuk ke gedung ini dengan hanya berjalan kaki, berbasikal atau menggunakan perkhidmatan tram.

Malah, tujuan utama IKEA ini tidak menyediakan lot parkir adalah disebabkan tidak ada keperluan untuk pengguna membawa pulang barangan menggunakan kereta memandangkan kesemua barang yang besar bakal diuruskan dan dihantar melalui pihak IKEA.

Selain itu, pengurangan kebergantungan kepada kereta sekaligus menjadikan IKEA ini sebagai bangunan eco friendly serta bebas daripada pencemaran udara.

Melihatkan kepada konsep dan keluasan yang ditawarkan, agak menarik untuk mengetahui adakah orang ramai sekitar Malaysia bersetuju sekiranya konsep IKEA tanpa lot parkir ini dibuat di Malaysia.

Sempena Tahun Baru Cina, IKEA Malaysia telah memperkenalkan menu Bak Kwa halal.

Bak Kwa Halal Antara Menu Baharu IKEA Sempena Tahun Baru Cina

Drama Ini Dirakam Tanpa Pengetahuan IKEA Dan Hasilnya Sangat Baik


Ikea Hasilkan Rekaan Perabot Retro Sempena Ulang Tahun Ke-75

Kedai perabot terkenal dari Sweden iaitu Ikea menyambut ulang tahun ke-75 pada tahun ini. Sempena menyambut ulang mereka yang penting ini, kedai perabot gergasi ini melancarkan ‘Gratulera’, koleksi rekaan klasik dari tahun 1950-an hingga 2000-an.

Menurut ketua kreatif IKEA, Karin Gustavsson, “Setiap rekaan dan penghasilan perabot ini dihasilkan berbeza antara satu sama lain kerana rekaan berubah dari masa ke semasa; dari kayu gelap dengan sentuhan ekspresi klasik ke perubahan gaya menggunakan warna yang lebih terang.”

Buat masa sekarang Ikea akan mempamerkan rekaan perabot pada era 50-an ke 60-an dahulu bermula pada bulan Ogos ini, 70-an ke 80-an pada bulan Oktober dan akhir sekali 90-an ke tahun 2000 pada bulan Disember.


IKEA India Bakal Menggunakan ‘Auto Rickshaw’ Untuk Hantar Tempahan

Pembukaan cawangan IKEA pertama di India minggu lepas di Hyderabad bakal membuka tawaran penghantaran barangan sama seperti di cawangan lain di seluruh dunia. Namun, penggunaan rickshaw yang menjadi identiti kepada pengangkutan di negara tersebut digunapakai oleh IKEA India.

Hebatnya lagi kenderaan ini dilengkapi dengan panel tenaga solar yang digunakan sebagai punca tenaga kenderaan tersebut. Lebihan tenaga solar daripada kenderaan tersebut akan disalurkan semula untuk kegunaan outlet IKEA sebaik sahaja penghantaran selesai dijalankan dan kenderaan tersebut kembali ke kedai.

VR tripping over these autos, what about you? Last few days to experience the IKEA Virtual Reality tour at NTR Gardens, Hyderabad. Use the hashtag #IKEAIndia in your posts and stand a chance to get featured in our upcoming video! #MakeEverydayBrighter

A post shared by  IKEA India (@ikea.india) on Aug 2, 2018 at 11:15pm PDT

Cool bukan? Untuk sensitivi penduduk di India, IKEA tidak akan menawarkan bebola daging terkenal mereka untuk pasaran negara India.


Ikea Jangka Kenaikan Harga Barang Disebabkan Krisis Rantaian Bekalan

Harga perabot dan perkakas rumah Ikea dijangka akan meningkat akibat gangguan berpanjangan yang berlaku terhadap rantaian bekalan. Kebimbangan ini dikeluarkan sendiri oleh pemilik jenama terbesar dunia selepas peningkatan kos bahan mentah dan pengangkutan. Inter Ikea Group, syarikat induk jenama Ikea, yang dikendalikan oleh rangkaian perniagaan berkata ia menjangkakan cabaran dalam rantaian bekalannya akan bertahan sehingga 2022, lapor The Guardian.

Seperti kebanyakan jenama kelengkapan rumah yang lain, Ikea mendapat manfaat yang besar sejak berlakunya wabak COVID-19 dengan kebanyakan orang yang terkurung membelanjakan wang untuk mencantikkan rumah mereka. Bagaimanapun, keuntungan sebelum cukai Inter Ikea Group jatuh sebanyak 16% pada tahun fiskal hingga akhir Ogos kepada USD$ 1.98 bilion.

Syarikat tersebut dalam kenyataan berkata bahawa pandemik global telah memberi kesan besar kepada kewangan Ikea. Faktor terbesar yang menyumbang kepada situasi ini adalah kenaikan mendadak harga pengangkutan dan bahan mentah.

Inter Ikea Group yang kebanyakannya menjana wang dengan menjual barangan kepada rakan kongsi francis menambah bahawa cabaran paling besar masa kini adalah memastikan stok di kedai dan gudang tidak berkurangan. Dengan gangguan kepada rantaian bekalan, syarikat induk Ikea menjangkakan bahawa situasi ini akan berterusan sehingga tahun hadapan.

Sebelum ini jenama barangan keperluan rumah tersebut pernah berkata bahawa cabaran terbesarnya adalah mengeksport produk dari China, di mana kira-kira satu perempat daripada barangannya dihasilkan di sana. Rantaian kedai di Amerika Utara pula paling teruk terjejas akibat kekurangan produk, diikuti dengan rangkaian kedai di Eropah.

Peruncit pula telah mengalih keluar barangan yang sudah kehabisan stok daripada laman web untuk mengelak daripada kekeliruan dan mengecewakan pembeli. Antara solusi yang dicadangkan oleh Ikea adalah menawarkan cadangan produk lain kepada pelanggan mereka.

Firma itu bulan lalu turut mencadangkan langkah tambahan yang telah diambil untuk mengangkut bahan dari Asia ke Eropah, termasuk menyewa kereta api sendiri. Jon Abrahamsson Ring, ketua eksekutif Inter Ikea, memberitahu Financial Times bahawa “cabaran ketersediaan dan bahan mentah” akan bertahan “untuk tempoh yang lebih lama daripada yang kita fikirkan pada permulaan krisis”.

Mengapa Ikea Singapura terus berkembang walaupun dibuli teruk oleh pelanggan Kiasu? Untuk bacaan lanjut, klik pautan di bawah.

Mengapa Ikea Singapura Terus Berkembang Walaupun Dibuli Teruk Oleh Pelanggan Kiasu

11 Perkara Tentang Pengasas IKEA Yang Membuatkan Dia Menjadi Billionaire

11 Tips Yang Anda Perlu Tahu Sebelum Pilih Perabot Di Ikea


5 Benda ‘Pelik’ Yang Sebenarnya Memudahkan Hidup Anda

Setiap hari, mesti ada perkara yang menyukarkan kehidupan seharian kita. Contohnya macam air tumpah, cari barang tidak jumpa, lampu bilik air rosak, padahal sudah lambat hendak pergi kerja! Stressnya.

Tapi, macam mana kalau kami share dengan anda beberapa benda yang kelihatannya agak pelik tapi sebenarnya memudahkan hidup kita setiap hari. Untuk pengetahuan anda, kami jumpa barangan dalam list di bawah ini daripada Google. Kami tidak ada jual.

Kalau kita pergi travel, pernah tak terdetik dalam hati, “Eh, suis lampu dah tutup ke tadi?”. Untuk mengelakkan situasi itu kerap berlaku, apa kata anda dapatkan smart plug yang boleh dikawal dari mana-mana ini. Hanya connect dengan WiFi rumah, kemudian ia boleh dikawal menggunakan apps!

Senang anda mahu on off device dari mana-mana bila anda travel lepas ini, jadi orang luar nampak macam anda berada di rumah.

Kalau laci rumah anda bersepah dan susah untuk cari barang, tolonglah dapatkan smart storage label yang boleh mengesan di mana barang anda hanya menggunakan kod QR. Setiap pek mempunyai 32 label, cukup untuk setiap barang peribadi yang anda selalu gunakan.

Apa yang anda perlu buat hanyalah tampal label yang diberikan pada kotak simpanan barang peribadi anda. Kemudian, ambil gambar barangan yang ada dalam itu dengan aplikasi yang sudah anda download daripada iOs App Store. Secara automatik, ia akan menyimpan data barangan yang ada dalam tu!

Jangan gelak dahulu. Tetapi jujur, siapa perlukan lampu ini untuk mangkuk tandas mereka? Lampu LED untuk mangkuk tandas keluaran GlowBowl ni sebenarnya direka untuk kanak-kanak. Tetapi, orang dewasa pun ada guna supaya apa yang anda ‘labur kena pada tempatnya’. Ops! Faham-fahamlah sahajalah.

Sesetengah daripada kita sukakan rumah yang nampak simple serta kemas. Jadi, meja-meja besar di rumah ini mereka tidak suka sangat. Jadi, apa kata anda beli Sofa Arm Clip Table ini, senang untuk letak remote control, phone atau air semasa menonton TV.

Setiap seorang daripada kita mesti pernah cari kunci tapi tidak jumpa kan? Sekarang, dengan TAG La, anda boleh tarik nafas lega! Hanya connect kunci atau barangan peribadi anda dengan TAG La, anda boleh track barang-barang peribadi anda dari mana-mana!

Track kunci dengan aplikasi TAG La atau klik 2 kali pada tag di kunci kalau anda cari phone anda. Ia akan berbunyi walaupun phone berada dalam keadaan silent!

Tahu apa lagi yang memudahkan hidup anda? Pelan Hotlink Postpaid Flex lah! Memang sesuai untuk anda yang tengah cari-cari pelan internet dan berfikir nak bertukar dari prepaid ke postpaid.

Tak kira apa kelebihan yang anda inginkan, semua yang ada kat atas ni anda boleh dapat dengan Hotlink Postpaid Flex! Sememangnya ‘Postpaid Yang Lebih Mudah’! Jadi, tunggu apa lagi? Jom bertukar ke Hotlink Postpaid Flex sekarang!

Untuk maklumat lanjut mengenai pelan ini, layari laman web Hotlink.


IKEA Jual Menu Popular Gordon Ramsay, Beri Peluang Kepada Pelanggan Cuba Beef Wellington

Apabila restoran Gordon Ramsay dibuka di Malaysia tahun lalu, ramai yang pasang niat untuk makan di sana dan mencuba menu signature di restoran tersebut, Beef Wellington.

Namun, harganya yang mahal iaitu sekitar RM300 untuk menu tersebut, sedikit sebanyak menyebabkan ramai yang terpaksa lupakan hasrat untuk mencuba menu unik tersebut.

Tanpa disangka, IKEA Malaysia telah berkongsi satu perkongsian di mana mereka turut menawarkan menu Beef Wellington pada harga yang mampu milik untuk semua pelanggan IKEA.

“Tawaran eksklusif masa terhad untuk bulan Februari ini, belanja kesayangan anda (atau diri anda sendiri) dengan pengalaman kulinari indah yang boleh dinikmati oleh semua,” tulis IKEA.

Rata-rata pengguna media sosial terkejut dengan penawaran itu dan dalam pada masa yang sama tidak mahu terlepas peluang untuk mencubanya. Buat ahli IKEA price, menu ini ditawarkan pada harga RM46.90 sahaja (RM48.90 harga normal).

IKEA Beef Wellington #ikea #beefwellington

Melihat perkongsian pengguna di TikTok, ada yang sudah mencuba menu khas ini dan berkata dengan harga yang anda bayar, tidak boleh menyamakan kualitinya dengan apa yang ditawarkan di restoran Gordon Ramsay.

Tetapi cukuplah sekadar buat ‘rasa-rasa’ dan mencuba sesuatu yang baharu. Jika ada rezeki lebih, boleh mencuba menu signature Beef Wellington ini di Gordon Ramsay Bar & Grill, Sunway City Kuala Lumpur.


IKEA Kongsi Cara Hias Ruang Tamu Persis Siri TV Kegemaran Anda

Pernah atau tidak ada teringin untuk hias rumah anda persis siri TV kegemaran anda? Jika ya, IKEA mungkin boleh bantu anda.

IKEA baru sahaja melancarkan Real Life Series bagi ‘menghidupkan’ 3 ruang tamu siri tv popular iaitu The Simpsons, Stranger Things dan Friends.

Setiap bilik dihasilkan semula menggunakan produk yang boleh dibeli di IKEA. IKEA turut berkongsikan harga untuk setiap produk supaya anda dapat hias ruang tamu anda mengikut salah satu antara 3 ruang tamu ini.

Untuk maklumat lanjut siri Real Life Series, anda boleh ke laman rasmi IKEA di sini.


IKEA Lancar Koleksi ‘Tikar Mengkuang’ Hasil Kolaborasi Bersama GREYHOUND

Selepas berjaya dengan koleksi “MARKERAD” bersama Virgil Abloh, IKEA Malaysia bakal membawa masuk pula koleksi kolaborasi khas mereka bersama jenama dari Thailand, GREYHOUND ORIGINAL.

Koleksi SAMMANKOPPLA ini unik kerana perekanya, Bhanu Inkawat mengambil inspirasi perabot serta alatan rumah yang biasa dilihat di Thailand dalam menghasilkan koleksi ini. Maka terhasillah tikar dan beg mengkuang dengan corak moden, lampu tidur berbentuk botol, kusyen tiga segi yang selesa dan banyak lagi.

Bhanu mahu membawa gaya street of Bangkok ke seluruh dunia dengan twist moden yang sesuai untuk bilik atau ruang tamu anda. Elemen moden, traditional Thai dan sustainable living diterapkan dalam setiap produk supaya falsafah jenama GREYHOUND dan IKEA wujud dalam koleksi ini.

พบคอลเล็คชั่นพิเศษที่เราภูมิใจนำเสนอ SAMMANKOPPLA/ซัมมันคอปล่า สร้างสรรค์จากการร่วมงานระหว่างอิเกียและ @greyhoundoriginal ผสานสไตล์สตรีทแบบไทยๆ ที่ได้แรงบันดาลใจจากท้องถนนในกรุงเทพฯ เข้ากับฟังก์ชั่นที่ตอบโจทย์การอยู่อาศัยในพื้นที่จำกัด วางจำหน่าย 7 ส.ค. 63 เฉพาะที่อิเกีย บางนา และอิเกีย บางใหญ่ สินค้ามีจำนวนจำกัด คลิกลิงก์ที่ไบโอเพื่อดูเพิ่มเติม

A post shared by  IKEA Thailand (@ikeathailand) on Aug 8, 2020 at 11:58am PDT

Koleksi unik dan fun SAMMANKOPPLA ini sudah boleh dibeli secara dalam talian di sini dengan harga permulaan RM9.90 – RM399. Kami sukakan tikar, beg silang dan kusyen 3 segi dalam koleksi ini. Anda pula?

Sebelum ini, Padin Musa dan Vans pernah menghasilkan kasut khas dengan rekaan mengkuang yang terjual pada harga RM,4902. Klik pada pautan di bawah.

Kasut Vans Tikar Mengkuang Edisi Khas Pa’din Musa Terjual Dengan Harga RM4,902

Thailand Dijangka Hanya Akan Buka Pintu Sempadan Pada 2021


IKEA Lancarkan Speaker Bluetooth Dengan Rekaan Yang Sangat Minimalis

IKEA baru-baru ini telah melancarkan speaker bluetooth pertama mereka. Dinamakan sebagai IKEA ENEBY, speaker ini hadir dengan dua saiz berbeza iaitu 20cm2 dan 30cm2.

Memandangkan produk ini merupakan keluaran IKEA, rekaan yang minimalis antara yang boleh anda jangkakan. Kedua-dua model ini disertakan dengan pemegang dan untuk membolehkan pengguna membawanya dengan mudah.

Melalui model ini, IKEA ENEBY turut disertakan dengan butang untuk pengguna melaraskan suara. Untuk membuatkan model ini lebih sesuai untuk dipadankan bersama warna perabot rumah anda, anda berpeluang mendapatkan panel bahagian hadapan dengan beberapa pilihan warna yang lain.

Setakat ini IKEA ENEBY sedia ditawarkan di laman web IKEA luar negara dengan harga sekitar $55 (~RM212.63). Model ini bakal mula ditawarkan di Malaysia tidak lama lagi. Berdasarkan rekaannya kemungkinan ini kelengkapan yang berbaloi untuk anda dapatkan.


IKEA Linnmon Mudah ‘Patah’ Dan Tidak Sesuai Jadi Meja Komputer?

Sekiranya anda pernah mencari sebuah meja atau table top, kami yakin IKEA Linnmon pastinya antara pilihan yang berada dalam senarai anda. Rekaannya yang minimalis serta ditawarkan pada harga mampu milik antara faktor utama orang ramai memilih table top model Linnmon keluaran IKEA ini.

Di sebalik harganya yang mampu milik, tular di media sosial baru-baru ini mengenai ketahanan IKEA Linnmon yang dikatakan tidak mampu menampung beban yang berat.

Berdasarkan perkongsian Rex Feirdaus melalui Facebook group PC Gaming Community MALAYSIA, meja ini didakwa tidak berbaloi dengan harganya serta mudah patah yang sekaligus mungkin merosakkan barangan seperti komputer yang diletak di atas meja ini.

Bagi mendapatkan kepastian, sebuah video telah dikongsikan oleh YouTuber David Zhang bagi mengetahui lebih lanjut mengenai ruangan dalam meja IKEA Linmonn.

Berdasarkan hasil eksperimen yang dijalankan, dapat dikenal pasti meja IKEA Linnmonn sekadar menggunakan kotak jenis honeycomb pada bahagian dalam sekaligus menjelaskan ketahanan meja ini.

Meskipun hadir dengan harga mampu milik serta rekaan yang kemas, pengguna dinasihatkan untuk mendapatkan meja yang lebih kukuh atau model IKEA dengan ketahanan yang lebih baik sekiranya anda mahu menggunakannya untuk tempoh yang panjang atau meletakkan kelengkapan yang berat seperti komputer dan sebagainya.

IKEA Rusia sebelum ini pernah mengongsikan panduan membina khemah untuk kanak-kanak di rumah menggunakan perabot mereka. Ketahui juga resipi rahsia Sweedish Meatballs daripada IKEA.

IKEA Rusia Hasilkan Panduan Bina Khemah Untuk Kanak-Kanak Di Rumah Menggunakan Perabot Mereka

IKEA Dedah Resipi Rahsia ‘Swedish Meatballs’ Lazat Yang Pasti Buat Anda Teruja


IKEA Malaysia Beri Cuti Satu Bulan Bergaji Kepada Kaum Bapa

Syarikat perabot dari Sweden, IKEA telah memperkenalkan cuti selama satu bulan bergaji kepada kakitangan lelaki yang menerima zuriat bermula sejak 1 Januari tahun ini. Tawaran cuti ini turut diberikan kepada kakitangan IKEA di seluruh Asia Tenggara.

Pengarah Sumber Manusia IKEA Asia Tenggara, Lydia Song menjelaskan, perkara itu diperkenalkan bagi memberi peluang kepada kaum bapa untuk menjaga bayi mereka dalam tempoh sebulan.

“IKEA sering menitikberatkan kehidupan di rumah bersama keluarga selain nilai-nilai Sweden termasuk kesamarataan di pejabat dan rumah.

“Malah kita percaya lelaki dan wanita wajar diberi peluang untuk sama-sama membesarkan anak mereka. Tahun ini, di seluruh outlet dan pejabat IKEA di Asia Tenggara kita memperkenalkan cuti bersalin satu bulan gaji bagi membolehkan kakitangan lelaki menjaga bayi mereka dalam tempoh sebulan,” katanya

IKEA mungkin syarikat pertama di Malaysia yang memberi cuti sebulan bergaji kepada kaum bapa.

Baca juga: Maybank Jadi Yang Pertama Tawar Cuti Bersalin Sehingga Setahun


IKEA Malaysia Lancar Laman Beli-Belah Atas Talian

Siapa tidak kenal gedung beli belah yang tidak hanya terkenal dengan kelengkapan perabot rumah bahkan juga bebola daging yang sering menjadi buah mulut orang ramai, IKEA semalam telah melancarkan beli belah atas talian.

Timbalan Pengarah Runcit Asia Tenggara, Gerard Jansen percaya langkah ini mampu meningkatkan jumlah pembeli seiring dengan strategi pengembangan syarikat tersebut. Dengan adanya pembelian dalam talian ini pastinya memudahkan lagi urusan beli belah oleh pembeli lebih-lebih lagi pada pembeli yang berada luar kawasan Lembah Klang.

Setakat ini hanya perabot dan kelengkapan rumah sahaja ditawarkan untuk jualan atas talian. Penghantaran menggunakan trak atau kurier disediakan untuk tempahan di Semenanjung Malaysia manakala penghantara menggunakan trak di Sabah dan Sarawak hanya terdapat di bandar terpilih seperti Kuching, Miri dan Kota Kinabalu. Untuk maklumat lanjut, layari laman web IKEA Malaysia.


IKEA Mula Perkenalkan ‘Tiny House’ Dengan Harga Bawah RM200,000 Di Luar Negara

Jika sebelum ini kita berasa teruja selepas mendapat tahu jenama perabot terkemuka dunia, IKEA bakal menjual perabot ‘second hand’, kali ini kita dikejutkan lagi apabila jenama tersebut bakal memulakan perkhidmatan menjual kediaman yang bersaiz kecil.

Menurut laporan yang diterbitkan di dalam Lonely Planet, demi membina rumah yang berkonsepkan mesra alam, IKEA telah bekerjasama dengan Vox Creative dan RV serta Escape iaitu pengusaha bagi kediaman yang bersaiz kecil atau juga dikenali sebagai tiny house.

Walaupun menggunakan treler rumah sebagai kediaman, jenama tersebut tetap mengekalkan konsep keselesaan dan kemewahan dalam menggunakan perabot IKEA bagi membina rumah yang bercirikan mesra alam.

“Kami telah memaparkan sebilangan produk IKEA dalam reka bentuk kediaman kecil kami yang terdapat di seluruh negara.

“Demikian kerana jenama tersebut mencerminkan bahan yang boleh digunakan semula dan dikitar semula yang kami gabungkan ke dalam struktur sebenar,” kata Dan Dobrowolski, Pengasas Escape kepada Lonely Planet.

Kediaman kecil tersebut akan diubah suai serta dilengkapi dengan pelbagai keperluan yang harus dimiliki oleh pemilik rumah. Barangan tersebut merangkumi konsep mesra alam seperti panel solar, tandas kompos dan bekalan air panas mengikut permintaan.

Di dalam treler rumah tersebut, terdapat tempat tidur yang bersaiz ‘queen’, sofa lipat dan tempat penyimpanan. Pemilik rumah boleh melengkapkan ruang dengan perabot mereka sendiri atau mereka boleh membinanya sendiri dengan menggunakan perabot IKEA.

Difahamkan, rumah tersebut hanya mengambil masa kira-kira 60 hari bagi membina serta melengkapkan rumah tersebut dengan barangan yang boleh dikitar semula. Harga kediaman kecil tersebut bermula dengan harga RM192,173.32 ($47, 550).

Rumah bersaiz kecil dan menggunakan treler BOHO XL itu bagaimanapun setakat ini difahamkan hanya dijual di Amerika Syarikat.

Tetapi jika anda mempunyai kediaman atau rumah yang kecil dan mungkin kontena bersaiz besar (jika ia mampu dimuatkan dengan perabot), anda mungkin boleh menjadikan rekaan tiny house ini sebagai inspirasi anda yang seterusnya.

Baca juga perkongsian kami yang terdahulu mengenai seorang gadis yang kongsi menu baharu dan ‘best selling’ yang anda boleh cuba di IKEA. Klik pada pautan di bawah.

Gadis Ini Kongsi Menu Baharu Dan ‘Best Selling’ Yang Anda Boleh Cuba Sekarang Di IKEA

Bekas Pekerja IKEA Ini Kongsikan Rekaan ‘Showroom’, Ini Inspirasi Untuk Dekorasi Rumah Idaman Anda

IKEA Lancar Koleksi ‘Tikar Mengkuang’ Hasil Kolaborasi Bersama GREYHOUND


Ikea Perkenal Resipi Makanan Terbaru Yang ‘Unik’

Ikea yang terkenal dengan bebola daging Sweden dan kuah ikoniknya kini memperkenalkan beberapa menu baru yang sangat unik. Antara menu yang diberi sentuhan ramuan unik ialah bebola daging ikonik itu sendiri.

Space10 yang merupakan makmal penyelidikan dan inovasi Ikea di Denmark telah mula menjalankan kajian mengenai bahan yang boleh dijadikan ramuan bagi menyediakan alternatif untuk menggantikan bahan mentah yang biasa digunakan. Berikut kami kongsikan lima menu Ikea yang direka semula dengan bahan yang baru dan lebih menyihatkan ialah ‘The Dogless Hotdog’, ‘The Bug Burger’, ‘The Neatball’,’Salads’ dan ‘Microgreen Ice Cream’.

This is the season to enjoy: we’ve turned a few classic dishes into future-proof versions. Meet the Dogless Hotdog 🌭 it contains more protein than a regular hotdog just in the bread—made from spirulina—itself. 📸: @k_kristoffersen #SPACE10 #INSIDESPACE10 #copenhagen #hotdog #spirulina #futurefood #sustainablefood

A post shared by  SPACE10 (@space10_journal) on Dec 23, 2017 at 11:25am PST

Roti burger tersebut yang berwarna hijau diperbuat daripada spirulina iaitu sejenis rumpai air yang mengandungi 50 kali lebih zat besi berbanding bayam dan tinggi dengan beta karotin. Hotdog pula digantikan dengan lobak yang telah dikeringkan, bawang, herba, ubi bit merah, salad timun dan sos beri.

We’ve created five future-proof classics we could be eating in the not-too-distant future. Here’s one of them: the Dogless Hotdog #🌭 if you’re hungry to find out more, head over to our Medium page www.medium.com/@ space10 📽: @theisbothmann #SPACE10 #futurefood #localfood

A post shared by  SPACE10 (@space10_journal) on Mar 9, 2018 at 4:03am PST

Meet The Bug Burger—a spin of the traditional burger recipe that creates a synergy between new ingredients and old classics. What might look like a standard burger patty is actually a combination of beets, parsnips and mealworms created by our Chef-in-Residence @simonperezfood 📸: @k_kristoffersen #SPACE10 #🍔 #🐛 #whatscooking #INSIDESPACE10

A post shared by  SPACE10 (@space10_journal) on Jan 25, 2018 at 12:14pm PST

Burger ini diolah daripada burger klasik yang ditawarkan di Ikea. ‘The Bug Burger’ diperbuat daripada ubi bit merah, parsnip, kentang dan ulat Hong Kong. Mungkin anda sudah tidak sabar untuk mencuba burger dengan ramuan terbaru ini?

The Crispy Bug Ball from our Tomorrow’s Meatball series—would you give it a go? 🐛 📸 Lukas Renlund #SPACE10 #tomorrowsmeatball #futurefood

A post shared by  SPACE10 (@space10_journal) on Feb 24, 2018 at 2:17am PST

Bebola ini tidak mengandungi daging untuk memastikan menu ini menjadi lebih menyihatkan. Terdapat dua jenis ‘The Neatball’ iaitu, bebola yang diperbuat daripada cacing Hong Kong sepenuhnya atau ubi bit merah.

Our take on local salads—a perfect in-between meal or sidekick prepared from a mix of hydroponic greens, spirulina and herbal dresses and crunches from leftover bread. Delicious and nutritious 🌱🥗 Picture by @k_kristoffersen Food by chef-in-residence @simonperezfood #SPACE10 #INSIDESPACE10 #kitchen #whatscooking @onemeal_dk

A post shared by  SPACE10 (@space10_journal) on Jan 4, 2018 at 8:24am PST

Makanan sihat pasti tidak lengkap tanpa sayuran hijau. Ikea turut menyajikan salad yang mengandugi sayuran hijau yang ditanam secara hidroponik atau ditanam dalam air. Salad ini disajikan dalam 3 menu yang berlainan campuran dan disertakan dengan sos istimewa.

Hidden gems in our basement 🌱 📸 Nicklas Ingemann #INSIDESPACE10 #hydroponics #hydroponicfarming #microgreens

A post shared by  SPACE10 (@space10_journal) on Feb 17, 2018 at 2:17am PST

Hidangan menjadi tidak langkap tanpa pencuci mulut oleh itu Ikea turut memperkenalkan rangakaian ais krim berperisa adas atau fennel, daun ketumbar, daun basil dan pudina. Campuran jus epal, epal segar, dan jus lemon akan digunakan sebagai pemanis.

Tetapi menu-menu unik cuma boleh didapati di Space10 sahaja buat masa sekarang. Jika anda ingin mencuba, kena terbang ke Sweden terlebih dahulu.


Ikea Perkenalkan Menu Terbaru Berasaskan Durian

Ini pastinya berita baik buat anda penggemar durian diluar sana. Ikea tampil dengan beberapa pilihan pencuci mulut berperisa durian.Penawaran menu istimewa ini bermula dari 10 Jun 2019 sehingga 31 Julai 2019 ini sahaja. Pelbagai jenis pencuci mulut akan dijual antaranya adalah kek, tart, puff dan frappe.

Harga bagi Durian Tart adalah RM6.50 dan Durian Puff berharga RM5.90 sahaja. Manakala Durian Cake berharga RM9.90 dan minuman Musang King Frappe berharga RM9.90 sahaja.

Walaubagaimanapun, minuman Musang King Frappe hanya tersedia di kafe Ikea Damansara dan Cheras. Jangan lepaskan peluang anda menikmati pencuci mulut berperisa durian ini di cawangan Ikea terdekat anda.


5 Bulan Berniaga Cempedak Goreng Di Jalanan, Isteri Arwah Abam Kini Buka Kedai Sendiri

Demi menyara keluarga selepas pemergian suami tercinta, isteri arwah Abam, Hidayah telah mulakan perniagaan bersama adik iparnya sejak April lalu. Malah, perniagaannya mendapat sambutan hangat dalam kalangan penduduk setempat.

Bermula dari hanya menjual cempedak goreng di jalanan, kini Hidayah berjaya membuka kedainya sendiri di Sabak Bernam. Beliau berkongsi perkhabaran gembira itu di Instagramnya.

Alhamdulillah syukur pada Allah, hari jumaat yang penuh barokah ni, syukur pada Allah berkat, kesabaran, titik peluh berniaga kecil-kecilan Cempedak goreng dayah mampu mempunyai kedai yang tak seberapa ini, terima kasih abg dayah @sirazmier bantu untuk dapatkan kedai ni, terima kasih mak abah & famili tercinta sentiasa doakan serta support dayah.. terima juga Majlis Daerah Sabak Bernam (MDSB) meluluskan permohonan Kedai No.19 dengan cepat pada 02/08/2020.. Alhamdulillah syukur.. #kitabaikramaisayang #comingsoonopeningshop #KedaiHidayahAbam

A post shared by  hidayah_ (@hidayah_abam) on Sep 17, 2020 at 9:22pm PDT

Hidayah berasa bersyukur atas rezeki yang Allah berikan kepada dirinya dan gembira kerana hasil titik peluhnya selama ini membuahkan hasil sehingga mampu memiliki sebuah kedai.

Justeru itu, Hidayah berterima kasih kepada tulang belakangnya iaitu abang dan keluarga tercinta kerana membantu, mendoakan dan menyokong dirinya. Malah, beliau juga berterima kasih kepada Majlis Daerah Sabak Bernam kerana meluluskan permohonan kedai dengan cepat.

Tahniah diucapkan kepada Hidayah, semoga perniagaan semakin maju dan dimurahkan rezeki.

Sebut tentang perniagaan, kami ingin kongsikan kepada anda beberapa artikel yang mungkin boleh jadi inspirasi untuk anda mulakan perniagaan. Klik pautan di bawah ini.

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

Jatuh Kerana Berita Palsu, Sos Aminah Hassan Kembali Berdiri Semula


IKEA Pulau Pinang Bakal Dibuka 14 Mac Ini

Setelah lama dinanti-nantikan oleh warga Utara, IKEA nampaknya bakal membuka cawangan pertama mereka di Utara bertempat di Batu Kawan, Pulau Pinang bermula 14 Mac ini.

Pembukaan IKEA di Pulau Pinang ini merupakan cawangan keempat IKEA di negara ini. Mengulas mengenai keluasan cawangan terbaru ini, difahamkan IKEA Pulau Pinang mempunyai keluasan 43,600 meter persegi serta bakal menempatkan lebih 8,000 produk.

Pihak IKEA Malaysia turut menjangkakan kehadiran pengunjung sehingga 50,000 seminggu melihat kepada penantian orang ramai sebelum pembukaan cawangan terbaru ini.

Buat warga Utara yang berminat untuk menjadi yang terawal berkunjung ke IKEA, anda boleh berkunjung ke IKEA yang bertempat di Batu Kawan bermula 14 Mac ini. Kehadiran pengunjung yang tinggi pada beberapa bulan terawal antara yang dijangkakan.


IKEA Pulau Pinang Jual Lebih 32,000 Bebola Daging Pada Hari Pembukaan

Umum sudah mengetahui kesesakan lalu lintas sepanjang 1 kilometer yang terjadi 14 Mac lalu disebabkan penduduk tempatan berpusu-pusu ke pembukaan hari pertama IKEA Batu Kawan, Pulau Pinang.

Sudah menjadi kebiasaan rakyat Malaysia mengunjungi IKEA bukan sahaja untuk membeli perabot tetapi untuk menikmati jualan makanan seperti bebola daging ikonik IKEA.

Menerusi perkongsian terkini pihak IKEA Batu Kawan, lebih 32,000 bebola daging berjaya dijual pada hari pertama pembukaan cawangan tersebut. Bukan itu sahaja, jualan karipap juga mencecah hingga 23,600 biji pada hari yang sama.

Difahamkan pengunjung mula beratur seawal 7 pagi di hadapan stor sedangkan cawangan tersebut hanya akan mula beroperasi pada jam 10 pagi. Tawaran eksklusif yang diberikan kepada pengunjung pada hari pertama juga menjadi salah satu daya tarik. Jika anda belum mengunjungi cawangan terbaharu IKEA di Pulau Pinang, apa kata rancang perjalanan anda bermula sekarang.

March | 14 | 2019 We are here IKEA Batu Kawan #IKEAbatukawan ##visualmerchandising #augustinelai

A post shared by  auGustinE (@enitsugua) on Mar 14, 2019 at 2:22am PDT


Ikea Rancang Buka Cawangan Di Johor, Pulau Pinang

Syarikat perabot terkemuka Sweden, IKEA, yang akan membuka gedung keduanya di Cheras tidak lama lagi, merancang mengembangkan operasinya ke Johor dan Pulau Pinang.

Pengarah Runcit IKEA bagi Malaysia, Singapura dan Thailand, Mike King berkata, syarikat itu ketika ini sedang mencari lokasi untuk membuka gedungnya di kedua-dua negeri tersebut.

“Kami sedang mencari tapak yang sesuai bagi gedung di kedua-dua negeri itu. Kemungkinan besar Johor dahulu dan kemudiannya Pulau Pinang. Ingin saya katakan di sini bahawa gedung-gedung itu akan dibuka dalam dekad ini juga,” katanya kepada pemberita pada majlis prapelancaran IKEA Cheras, di sini, hari ini.

Ditanya sama ada IKEA juga merancang membuka gedung di Sabah dan Sarawak, King berkata syarikat itu sentiasa berusaha untuk mengembangkan perniagaannya tetapi belum membuat sebarang keputusan lagi.

IKEA hari ini mengumumkan ia akan membuka gedung keduanya di Jalan Cochrane di Cheras pada akhir November tahun ini.

Dengan pembukaan IKEA Cheras, syarikat itu akan mempunyai lima gedung di Asia Tenggara dengan dua di Malaysia, dua di Singapura dan sebuah di Thailand.

BACA: IKEA Buka Cawangan Kedua Di Cheras Dan Yang Terbesar Di Malaysia

BACA: 11 Perkara Tentang Pengasas IKEA Yang Membuatkan Dia Menjadi Billionaire

LIKE dan FOLLOW Vocket di Facebook serta Instagram


IKEA Rancang Tambah Cawangan di Lembah Klang

Syarikat pengeluar perabot Sweden tersebut dikatakan sedang merancang untuk membuka cawangan ketiga di sekitar Lembah Klang. Namun lokasi spesifik untuk cawangan tersebut masih belum disahkan.

Menurut kenyataan pengarah urusan IKEA Asia Tenggara kepada The Edge Markets, Christian Rojkjaer pihak mereka sedang merancang untuk menubuhkan cawangan di Kuala Lumpur yang kini hanya mempunyai dua cawangan di Mutiara Damansara dan Cheras. Tambahnya dalam masa yang sama pihak IKEA memantau pembangunan cawangan terbaharu di Batu Kawan, Pulau Pinang.

Seperti semua sedia maklum, IKEA bakal beroperasi di Toppen Shopping Centre di Tebrau, Johor. Projek yang menelan belanja hampir RM600 juta tersebut dijadualkan bakal siap dan beroperasi pada tahun 2019 nanti.

IKEA yang juga terkenal dengan rangakaian produk makanan melihat potensi pasaran di seluruh Malaysia dan merancang untuk melebarkan cawangan ke Sabah dan Sarawak. IKEA juga baharu sahaja melancarkan e-commerce di cawangan Semenanjung Malaysia.


IKEA Rusia Hasilkan Panduan Bina Khemah Untuk Kanak-Kanak Di Rumah Menggunakan Perabot Mereka

Berada bersama anak-anak di rumah pastinya mengundang kepada pelbagai idea-idea baharu yang dilakukan oleh si cilik ini. Antara yang menjadi kebiasaan serta kesukaan kanak-kanak sudah pastinya bermain di bawah ‘khemah’ yang dihasilkan.

Dalam usaha untuk membantu para ibu bapa dalam menghasilkan khemah yang lebih mudah dan menarik, IKEA Russia tampil dengan enam cara unik untuk menghasilkan khemah menggunakan perabot daripada IKEA.

Menerusi cara-cara yang dikongsikan, para ibu bapa berpeluang menghasilkan sama ada rumah, istana mahupun gua menerusi gambar rajah yang dikongsikan.

Menariknya, idea ini sudah dicuba oleh beberapa individu dan hasilnya agak menarik. Berikut merupakan perkongsian pengguna IKEA dalam menghasilkan ‘khemah’ daripada perabot IKEA ini.

Buat anda yang berada di rumah serta sedang mencari idea menarik untuk diluangkan bersama anak-anak, mungkin menghasilkan khemah daripada perabot IKEA ini antara yang boleh dicuba.

IKEA pada bulan lalu telah mendedahkan resipi rahsia menghasilkan swedish metballs yang digemari ramai.

IKEA Dedah Resipi Rahsia ‘Swedish Meatballs’ Lazat Yang Pasti Buat Anda Teruja

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000

Rakyat Singapura Panik, Sanggup Beratur Panjang Demi Bebola Daging Dan Produk IKEA


IKEA Sediakan 10,000 Rumah Sementara Kepada Pelarian Syria

Ikea sedang menggunakan penyelesaian rumah mereka yang murah untuk membantu pelarian Syria. Ikea sedang bekerjasama dengan United Nations untuk membantu pelarian Syria di Jerman, Switzerland, dan Sweden dengan menyediakan rumah sementara.

Buat masa sekarang, kebanyakkan pelarian tinggal dalam khemah, tapi Ikea’s Better Shelters merupakan pilihan lebih sesuai dengan dilengkapi tingkap, kelambu, lampu, sistem pengudaraan, dan pintu yang dapat menghalang wanita dan kanak-kanak daripada serangan seksual.

Ikea’s Better Shelters mempunyai dua model yang berbeza dengan satu daripadanya dapat memuatkan 5 orang, sesuai untuk keluarga. Kedua-dua model direka dengan bumbung setinggi 6 kaki dan panel solar di atas untuk menjana kuasa lampu LED dan pengecas telefon.

Seperti produk IKEA yang lain, struktur rumah ini juga dihantar dalam bentuk in-flat pack dan mengambil masa 4 ke 8 jam untuk dipasang. Struktur rumah ini memakan kos tiga kali ganda daripada khemah sedia ada Namun, rumah ini boleh digunakan sehingga 3 tahun berbanding khemah pelarian yang jangka hayatnya cuma 6 bulan.

Pesuruhjaya United Nations bahagian pelarian telah menempah 10,000 Better Shelters, IKEA juga telah menyumbang $166 juta kepada organisasi tersebut dengan menderma $1.06 setiap produk lampu LED yang terjual.

Dengan hampir 60 juta pelarian ditempatkan, IKEA sedar mereka hanya menyelesaikan sebahagian kecil masalah yang berlaku.

LIKE dan FOLLOW Vocket di Facebook serta Instagram